
OPINIONUM  DE  CONSTITUTIONE  ACIDORUM  MU¬ 
RIATICI  ET  OXYMURIATICI  EXPOSITIO® 

(Quoniam  mihi  laurum  medicam  ambienti,  se¬ 
cundum  leges  hujusce  almae  academiae,  ali¬ 
quid  scribendum  est,  de  rebus  chemicis  dissere¬ 
re  statui,  quia  scientiarum  omnium,  quas  medi¬ 
cina  amplectitur,  chemia  meo  animo  longe  gra¬ 
tissima  videtur.  Constitutionem  tamen  chemi - 
cam  acidorum  muriatici  et  oxymuriatici  indaga- 

re  decrevi,  haud  certissime  vel  quia  ex  his  meis 
laboribus  clariorem  rebus  antea  obscuris  lucem 
effulsuram  esse  inepte  sperarem,  vel  quia  ali¬ 
quid  novi  aut  in  experimentis  aut  in  opinioni¬ 
bus  prolaturus  sum.  Altiora  haec  peritioribus 
linquenda.  Mihi  sat  erit,  in  chemia  tyroni,  sen¬ 
tentias  aliorum  rite  exponere,  atque  inter  eas 
invicem  discrepantes,  si  quid  possem,  dijudica¬ 
re  conari.  Dum  haec  ergo  humiliora  petens 
hanc  rem  perdifficilem  aggrediar,  me  neque  ni¬ 
mium  meis  dotibus  confidere,  neque  opus  prae¬ 
ter  vires  tentasse,  existimandum  esse  spero. 

Corpora  etsi  sunt  perpauca,  quorum  proprie¬ 
tates  quam  acidorum  muriatici  et  oxy muriatici 
melius  cognoscuntur,  illorum  tamen  de  con¬ 
stitutione  non  solum  chemici  priores  sententias 
saepenumero  mutabant,  verum  etiam  hodierni 
adhuc  late  inter  se  dissentiunt.  Antequam 
acidum  oxy  muriaticum  experimenta  Scheeliana 
patefecerant,  et  dum  hypothesis  phlogistica  ad¬ 
huc  apud  omnes  vigeret,  corpora,  quae  nunc 
acidorum  bases  nominantur,  ex  acidis  et  phlo- 
glsto  invicem  conjunctis  constare,  ideoque 

acida  ipsa  hisce  corporibus  esse  simpliciora, 
chemici  crediderunt.  Acidum  muriaticum  inter 
acida  alia  positum  iis  similiter  constitui  haud 
dubitarunt,  substantiam  etsi,  quam  phlogisto  so¬ 
ciatum  genuit,  se  tunc  temporis  ignorare  dixe¬ 
runt. 

Hac  autem  de  sententia  discesserunt  chemici 
anno  mdcclxxiy,  cum  Scheelius  de  acido  oxy- 
muriatico  experimenta  in  lucem  protulit.  Aci¬ 
di  muriatici  in  oxy  muriaticum  metallorum  calci¬ 
bus  mutati,  ratio  opinionibus  tunc  vigentibus 
convenire  non  potuit,  nisi  aliquid  phlogisti  aci¬ 
do  muriatico  inesse  crederetur.  Scheelio  igi¬ 
tur  acidum  oxy muriaticum  corpus  esse  simplex, 
atque  acidum  muriaticum  ex  hac  substantia  et 
phlogisto  componi  placuit ;  qua  in  sententia 
eum  secuti  chemici  omnes,  usque  dum  hypothe - 
sin  phlogisticam ,  opinioni  Gallicae  cedentem, 
penitus  subversam  viderunt. 

Secundum  opinionem,  quae  tunc  temporis 
apud  chemicos  Galliae  prodiit,  acidis  omnibus 
oxygenium  inest,  dotumque,  quae  hisce  corpori¬ 
bus  propriae  sunt,  fons  est  atque  causa.  Aci - 

dum  certe  muriaticum  in  elementa  sua  resolve¬ 
re  non  potuerunt ;  cum  vero  oxy  genium  acidis 
in  omnibus  resolutis  reperitur,  id  acido  muria¬ 
tico  quoque  inesse  credentes,  se  haud  multum 
errare  posse  existimabant.  Acidum  igitur  mu¬ 
riaticum,  acidis  aliis  prorsus  consimile,  ex  oxy- 
genio  basi  alicui  incognitae  adjuncto  constare, 
et  acidum  oxymuriaticum  tantum,  quod  plus 
oxy  genii  continet,  ab  eo  differre  dixerunt. 

Res  tamen  multas,  quas  hac  doctrina  ex¬ 
plicare  nequibant,  cito  invenerunt  chemici . 
Acidum  muriaticum  e  compositis,  quibus  inest, 
dissociari  nequit,  nisi  vel  aqua  vel  aquae  prin¬ 
cipia  adsint ;  et  quando  acidum  oxymuriaticum 
in  muriaticum ,  hydrogenio  addito,  vertitur,  nul¬ 
lam  aquam  deponit.  Harum  rerum  aliarumque 
ejusmodi  ut  rationem  redderent,  acidum  muria¬ 
ticum  per  se  existere  non  posse,  sed  muriatibus 
aliisve  compositis  abstractum  permultum  aquae 
semper  continere,  Galliae  chemici  asseruerunt. 
His  autem  non  omnes  assentiri  voluerunt. 
Onufhrius  Davius  Eques  multique  alii  ad  opi¬ 
nionem  Scheelianam  aliquatenus  redeuntes, 

acido  oxy  muriatico  locum  inter  elementa  dede¬ 
runt,  acidumque  muriaticum  ex  illo  atque  hy¬ 
dro  genio  constitui  contendunt. 

Hae  omnes  opiniones  jam  nunc  obsoleverunt, 
praeter  Gallicam  et  Davianam.  De  his  igitur 
paulo  fusius  dicendum. 

Qui  adhuc  opinionem  Gallicam  amplectun¬ 
tur,  oocy genium  esse  principium  sive  rem  gene¬ 
tricem  aciditatis  credentes,  acidum  muriaticum 
ex  oxy genio  et  basi  quadam  conjunctis,  consta¬ 
re  autumant.  Hujusce  basis  naturam  adhuc 
prorsus  ignorant,  acidi  enim  elementa  invicem 
dissociare  nequeunt.  Neque  acidum  muriati¬ 
cum  ipsum  unquam  corporibus  aliis  subductum 
obtinuerunt.  Illis  tantum  notum  est  vel  cum 
alcalibus ,  terris ,  oxydisque  metallorum  in  con- 
nubio,  vel  forma  aeria  donatum,  et  cum  aquae 
copia  quadranti  sui  ponderis  aequali  arcte  so¬ 
ciatum.  Muriata  in  elementa  sua  calore  etiam 
maximo  resolvi  nequeunt,  modo  aqua  penitus 
absit :  aquae  autem  si  pauxillum  praebeatur, 
tunc  calor  facile  acidum  expellit,  quod  aquae 
conjunctum  gas  muriaticum  gignit.  Aqua  igi- 

tur  ad  gas  muriaticum  constituendum  prorsus 
est  necessaria.  Haec  autem  aqua  ab  illa  mul¬ 
tum  differt,  cui  humoris  hygrometrici  nomen 
cliemici  dederunt ;  neque  enim  per  testimonia 
solita  detegi  potest,  neque  ab  acido  muriatico , 
ut  ab  aliis  aeriis  naturis,  per  substantias  eam 
sibi  valide  attrahentes,  abstrahi  potest.  E  con¬ 
trario,  aqua  atque  acidum  adeo  arcte  inter  sese 
consociantur,  ut  nullo  pacto  invicem  disjungi 
possint,  nisi,  cui  adjungatur  acidum  muriaticum 
corpus  aliquod  praebeatur  ;  et  tunc  aqua,  com¬ 
posito  novo  calorem  adhibendo,  obtinetur. 

Huic  hypothesi  si  credamus,  acidum  oxy mu¬ 
riaticum  ex  oxy genio  atque  acido  muriatico  con¬ 
stat,  corpusque  est  chemicis  quam  acidum  muria¬ 
ticum  notius,  illud  enim  forma  aeria  praeditum, 
corporibusque  aliis  omnino  disjunctum,  explo¬ 
raverunt.  Nullam  praeter  consuetudinem  in 
aquam  affinitatem  exercet ;  nihil  enim  aquae  ni¬ 
si  quae  his  modis,  quibus  cliemici  ad  gasa  desic¬ 
canda  utuntur,  facile  abstrahatur,  gas  oxymu - 
riaticum  retinet. 

Acidum  denique  muriaticum  majori  copiae 

oxy  genii  quam,  quae  acido  oxymuriatico  inest 
adjunctum,  acidum  hyp  er  oxy  muriaticum  gignit,  a 
quo  et  alcalibus,  terris ,  oxydisve  metallorum  co¬ 
euntibus,  sales  hyperoxymuriata  dicti,  nascuntur. 

Doctrina,  quam  Onuphrius  Dayius  Eques 
protulit,  et  opinionibus  jam  dictis  opposuit,  haec 
est. 

Pro  certo  atque  admisso  habens  corpora  om¬ 
nia,  quae  in  simpliciora  resolvi  nequeunt,  ipsa 
simplicia  perhibenda  esse,  acidum  oxymuriati- 
cum  inter  elementa  locavit,  idemque  propter 
colorem  viridem  chlorinum  nominavit.  Aci¬ 
dum  muriaticum  ex  hydrogenio  et  chlorino  con¬ 
stare  credit,  quia  cum  gasa  chlorinum  et  hydro - 
genium  mensuris  aequalibus  commista,  luci  solis 
objiciuntur,  et  hydro  genium  et  chlorinum  eva¬ 
nescunt,  et  gas  muriaticum  nascitur.  Acido 
muriatico  aqua  nulla,  ut  chemici  Galliae  affir¬ 
mant,  retinetur ;  nullam  enim  gas  muriaticum 
unquam  deponit,  nisi  corpus  aliquod,  a  quo 
oxy  genium  praebeatur,  adsit,  et  tunc  tanta  so¬ 
lum  aqua  obtinetur,  quantam  hydrogenium  aci - 

di  muriatici  oxy  genio  corporis  admoti  sociatum 
formare  debet. 

Corpora,  quae  vulgo  muriata  appellantur,  ad 
expulsionem  humoris  finitam  calefacta,  ex  chlo - 
rino  suisque  basibus,  non  ut  in  salibus  mediis 
oxy  datis,  componuntur.  Hisce  autem  muriati - 
bus ,  si  aquae  pauxillum  adjiciatur,  tunc  in  oxy - 
da  cum  acido  muriatico  sociata,  ut  ea  hypothesis 
altera  depingit,  revera  convertuntur ;  aqua 
enim  in  elementa  resoluta,  hydrogenium  chlorino 
et  oxy  genium  basi  ad  acidum  muriaticum  et  oxy - 
dum  gignendum  suppeditat.  Pari  ratione,  si 
muriati  nondum  exsiccato  calor  adhibeatur,  a- 
qua  chrystallis  propria  primo  avolat,  hydroge- 
nium  dein  acidi  atque  oxy  genium  quod  oxydum 
praebet  coeuntia  aquam  constituunt,  quae  quo¬ 
que  expellitur,  basi  et  chlorino  unicis  in  con- 
nubio  relictis. 

De  constitutione  hyperoxymuriatum  apud  che- 
micos,  qui  has  opiniones  amplectuntur,  haud 
parum  disputatum  fuit.  Hos  sales  nullum 
acidum  continere,  sed  ex  chlorino ,  oxygenio  et 
basibus  propriis  constitui  Onuphrius  Davius 

Eques  docuit.  Lussacus  autem  hyperoxymu- 
riati  barytae  in  aqua  soluto  acidum  sulphuricum 
dilutum,  usque  dum  nullum  precipitatum  demis¬ 
sum  fuit,  adjiciendo,  praeter  sulphas  barytae 
insolubile,  substantiam  quoque  novam  proprie¬ 
tatibus  omnibus  acidorum  gaudentem  solutam 
obtinuit  Hanc  substantiam  ex  oxy  genio  et 
clilorino  componi  reperit,  eamque  acidum  chlo - 
ricum  nominavit.  Acidumne  tale  revera  exis- 
teret,  atque  si  existere  comprobaretur,  necne 
ei  aliquid  hydrogenii  inesse  possit,  Onuphrius 
Davius  Eques  primo  dubitavit ;  rem  autem 
experimenta  nupera  Vauquelini  ultra  dubium 
posuisse  videntur  t.  Modo  supradicto  acidum 
sine  dubio  conficitur,  eique  aliquid  praeter  chlo - 
vinum  et  oxy  genium  subesse  nulla  causa  creden¬ 
di  apparuit.  Chlorinum  igitur  et  oxygenium 
coeuntia  acidum  chloricum  constituunt,  ex  quo, 
cum  alcalibus ,  terris  oxydisque  metallorum  so¬ 
ciato,  hyperoxymuriata  nascuntur. 

Praeter  acidum  chloricum  oxy  genii  et  chlorini 

*  Thomson’s  Annals  of  PhiL  V,  128. 
f  Annales  de  Chimie,  LXXV,  91. 

composita  duo  alia  Onuphrius  Davius  Eques 
invenit,  quorum  in  utroque,  quam  in  acido  dilo¬ 
rico ,  oxy  genium  parcius  continetur.  Horum 
compositorum  alterum,  in  quo  chloiinum  cum 
minima  copia  oxy genii  sociatur,  ab  hyperoxy- 
muriate  potassae  in  acido  muriatico  diluto  cale¬ 
facto  obtinuit,  idem  que  euchlorinum  nominavit ; 
alterum  eidem  sali  ope  acidi  sulphurici  sub¬ 
duxit,  et  sine  ullo  nomine  chemicis  patefecit. 
Neutrum  eorum  vires  acidas  ostendit  $  chlorini 
igitur  oxy  da  habenda  sunt. 


SECTIO  SECUNDA. 

DE  EXPERIMENTIS  AD  HAS  LITES  DIRIMENDAS 

INSTITUTIS. 

Opiniones  duas  jam  nunc  expositas  recte  in- 
telligenti,  phaenomena  fere  omnia,  quae  acida 
muriaticum  et  oxymuriaticum  ostendere  solent, 

per  utramque  explicari  posse,  ideoque  nullam 
inter  eas  dijudicandi  potestatem  dare,  mon¬ 
strare  foret  supervacaneum.  Primo  forte  as¬ 
pectu,  experimentis,  quibus  Bertholletus  ex 
acido  oxymuriatico ,  in  aqua  soluto,  et  soli  ob¬ 
jecto,  se  oxy genium  abstraxisse  putavit,  huic 
acido  oxygenium  revera  inesse  comprobari  vi¬ 
deatur  ;  satis  autem  est  in  aperto,  haec  nequa¬ 
quam  alterutri  opinioni  favere  :  oxygenium  enim 
vel  ab  acido  oxymuriatico ,  acido  muriatico  in 
aqua  soluto  relicto,  vel  ab  aqua,  illius  dum  hy¬ 
dro  genium  chlorino  adjunctum  acidum  muriati¬ 
cum  format,  oriri  credatur.  Experimenta  quo¬ 
que  omnia  a  Lussaco  et  Thenardo  instituta, 
etiamsi  eos  tunc  temporis  impulerunt,  qui  affir¬ 
ment  gas  muriaticum  aquae  copiam  sui  ponde¬ 
ris  quadranti  aequalem  continere,  pariter,  id 
quod  hi  ipsi  confitentur  chemici ,  opinioni  Da¬ 
ri  anae  conveniunt.  Omissis  igitur  his  omni¬ 
bus,  ad  rem  propositam  nihil  pertinentibus, 
illa  solummodo  experimenta,  quae  una  harum 
opinionum  facile  illustrat,  altera  autem  obcoe- 
cat,  nunc  exquiramus. 


1  °2  DE  ACIDORUM  MURIATICI 

Quae  his  de  causis  primo  notatu  digna  viden¬ 
tur,  labores  sunt  Murraii  percelebris,  qui,  inter 
eum  et  Joannem  Davium  controversia  acerrima 
de  constitutione  acidorum  muriatici  et  oxymu - 
riatici  exorta,  seriem  experimentorum  narravit, 
et  ea  tanta  vi  atque  solertia  sustinuit,  ut  cura 
nonnulla  perscrutanda  sint,  ne  momentum  eo¬ 
rum  pluris  justo  aestimetur.  Si  vel  acido  oxy- 
muriatico  oxy genium  inesse,  vel  gas  muriaticum 
aquam  modo  supradicto  continere,  probatum 
sit,  hyjjo thesin  Gallicam  stabilitam  habendam 
esse  clarissime  constat.  Harum  propositionum 
alterutra,  experimentis,  quorum  nulla  alia  ra¬ 
tio  reddi  potest,  comprobata,  ex  ea  hypotheseos 
partes  sequuntur  caeterae  omnes.  Earum  igi¬ 
tur  ad  utramque  Murraius  animum  ordine  ad¬ 
hibuit. 

Acidi  oxymuriatici  naturam  dum  Onuphrius 
Davius  Eques  exploraret,  in  eo,  forma  aeria  do¬ 
nato,  carbonium,  ope  caloris  antea  penitus  ex¬ 
siccatum,  eo  calefecit,  ut  incandesceret ;  nullam 
autem,  vel  in  acido,  vel  in  carbonio  mutationem 
notavit.  De  hoc  experimento  infra  disceptan- 

dum  erit ;  nunc  dicere  sat  est  ab  eo  Murratum 
carbonii  acido  oxymuriatico  modo  quodam  alio 
objiciendi  consilium  cepisse.  Illi  in  mentem  ve¬ 
nerunt  experimenta,  quibus  Cruickshanckius 
gasa  acidum  oxymuriaticum  et  hydro  genium  car- 
buratum  subjecit,  atque  ex  iis  rei  instanti  lucem 
nonnullam  efful  suram  esse  speravit.  His  ex¬ 
perimentis  notum  est,  gasa  acidum  oxymuriati¬ 
cum  et  hydro  genium  carburatum  inter  sese  mis¬ 
ta,  in  acida  muriaticum  et  carbonicum  verti :  vel 
cito,  si  per  ea  fulmen  electricum  trajiciatur,  vel 
tardius,  si  aliquot  horas  gasa  simul  mista  re¬ 
quiescant.  Hic  oxy genii  partem,  quod  acidum 
oxymuriaticum  praebet,  atque  hydrogenium  ab 
hydrogenio  carburato  evolutum,  coeuntia,  aquam 
constituere,  quam  acidum  muriaticum  statim 
corripit,  Murratus  credit  j  oxy  genii  dum  reli¬ 
qua  carbonium  in  acidum  carbonicum  vertit : 
experimenti  autem  rationem,  nisi  acido  oxy - 
muriatico  oxy  genium  sub  esse  credatur,  haud 
patere  posse  affirmat Nequaquam  autem 


*  NichoWs  Journal,  XXVIH,  HI. 

explanatu  difficile  est,  si  tantum  ad  humorem, 
qui  gasibus  omnibus  retinetur,  animos  adverta¬ 
mus.  In  experimento  Cruickshanckii,  gasibus 
et  acido  oxymuriatico  et  hydrogenio  carburato 
super  aquam  collectis,  nullaque  ad  humorem 
hygrometricum  abstrahendum  adhibita  cura, 
aqua,  quam  in  iis  adesse  necesse  est,  oxygenii 
satis,  quod  cum  carbonio  consocietur,  praebe¬ 
ret  ;  ejusdem  aquae  dum  hydro  genium ,  una  cum 
hydrogenio  antea  carbonio  in  connubio,  chlorino 
adjunctum,  acidum  muriaticum  conficeret. 

Quanquam  autem,  hac  de  causa,  ab  experi¬ 
mento  Cruickshanckii  nihil  deducitur,  illud 
tamen,  cum  gasibus  exsiccatis,  et  gasibus  hydro¬ 
genio  oxydoque  carbonico  gasis  hydrogenii  car - 
burati  in  locum  suppositis,  iterari  admodum 
fuit  optandum  ;  ut  neque  ab  aqua  hygrometrica 
praesente,  neque  gasum ,  quibus  hydrogenii  car - 
burati  nomen  chemici  imposuerunt,  a  natura  va¬ 
ria  atque  incerta  error  vel  dubium  oriretur. 
Gasum  igitur  hydrogenii  atque  oxydi  ccirbonici9 
moles  aequales  et  acidi  oxymuriatici  aerii  duas 
cum  semisse  (utroque  gase  antea  penitus  ex- 

siccato,)  Murraius  invicem  miscuit,  mistasque 
sub  luce  seposuit,  Horis  viginti  quatuor  elap¬ 
sis,  acidi  oxy  muriatici  color  viridis  evanuerat ; 
aqua  admissa,  amplitudinem  ad  dimidiam  com¬ 
positum  statim  sese  contraxit,  propter  acidum 
muriaticum  ab  aqua  correptum  :  et  gas  reliquum 
per  aquam  calcis  trajectum  eam  dealbavit,  ideo- 
que  sibi  acidum  inesse  carbonicum  monstravit 
In  hoc  experimento  Joannes  Davius  oocy ge¬ 
nium  ab  aqua  obtineri  posse  existimans,  aquae 
in  locum  ammoniam  aeriam  supposuit,  et,  hoc 
mutato,  acidum  carbonicum  nullum  confici  dixit. 
Murraius  autem,  experimento  sic  mutato  ite¬ 
rum  exacto,  oxy dum  carbonicum  in  acidum  ver¬ 
ti  adhuc  affirmavit  :  et  Joannes  Davius,  post¬ 
quam  rem  altius  exploraverit,  errorem  suum 
confessus,  salem  ammoniatum  his  in  experimen¬ 
tis  genitum,  acido  nitrico  diluto  adjecto,  effer¬ 
vescere,  acido  carbonico  scilicet  evoluto,  con¬ 
cessit.  Haec  res  tamen,  quamvis  comprobe¬ 
tur,  neutri  de  natura  acidi  oxymuriatici  opinio- 


*  Nicholson’s  Journal,  XXVIII,  144. 

ni  objici  potest :  experimenti  enim  ratio  patescit, 
sive  acidum  oxymuriaticum  inter  simplicia  pona¬ 
tur,  sive  ex  oxygenio  acidoqpe  muriatico  con¬ 
stitui  credatur. 

Quanquam  et  Lussacus  atque  Thenardus, 
etiamque  Murraius,  gasa  acidum  oxymuriati¬ 
cum  oxydumque  carbonicum  nullam  inter  se  exer¬ 
cere  affinitatem  asseverarunt,  experimentis  suis 
JoannesDavius  rem  longe  aliter  se  habere,  mon¬ 
stravit.  Cum  gasa  acidum  oxymuriaticum  oxy- 
dumque  carbonicum ,  penitus  exsiccata  et  com¬ 
mixta,  aut  radiis  directis  solis  aut  luci  rever- 
beratae  objiciuntur,  gasis  acidi  oxymuriatici  co¬ 
lorem  viridem  evanescere,  amplitudinem  ad  di¬ 
midiam  misturam  sese  contrahere,  et  gas  relic¬ 
tum  proprietatibus  nec  acidi  oxymuriatici  nec 
oxydi  carboniciy  sed  omnino  suis  gaudere,  repe- 
rit.  Has  proprietates  nunc  enarrare  proposito 
nostro  prorsus  esset  alienum  ;  substantiam  hanc 
novam,  quam  Joannes  Davius  phosgenium  no¬ 
minavit,  acidorum  in  ordinem  accipiendam  esse, 
scire  sufficiat.  Aqua  si  commistum  est,  e t phos¬ 
genium  et  aqua  in  elementa  propria  solvuntur. 

hydrogenio  aquae  et  chlorino  phosgenii  ad  aci¬ 
dum  muriaticum  gignendum  coeuntibus,  dum 
oxydum  carbonicum  oxy  genium  aquae  accipiens 
in  acidum  carbonicum  abit.  Ammoniae  adjec¬ 
tum  phosgenium  salem  medium  constituit,  a 
quo  ammoniam  acidum  nitricum  dilutum  rursus 
solvit,  phos genio  ab  aqua  acidi  diluti  modo  jam 
dicto  in  acida  muriaticum  et  carbonicum  resolu¬ 
to  *. 

His  cognitis,  experimenta  Murraii,  et  cum 
aqua  et  cum  ammonia>  modo  opinioni  Dacia « 
nae  consentaneo,  facile  explicantur.  In  utro¬ 
que  experimento,  gasa  acidum  oxymuriaticum 
oxydumqne  carbonicum  coeuntia  gas  phosgenium 
constituerunt,  quod,  oxy genio  ab  aqua  accepto, 
acidum  carbonicum  praebuit.  Dici  quidem  po¬ 
test,  quamvis  gasa  acidum  oxymuriaticum  et 
oxydum  carbonicum  commista,  radiisque  solis 
objecta  coeant,  et  phosgenium  conficiant,  hanc 
eandem  substantiam  pari  ratione  ex  gasibus 
acido  oxymuriaticoy  oxy  do  carbonico  atque  hydro - 
genio  gignendam  esse,  haud  necessario  sequi- 

*  Phil.  Trans.  1812,  144.' 

Necne  chlorinum  ab  liydrogenio  quam  ab  oxydo 
carbonico  vehementius  attractum,  acidum  muria¬ 
ticum  potius  quam  phosgenium  gignet,  nonnulli 
fortasse  rogitent.  Etiam  hanc  tamen  dubitan¬ 
di  causam  Joannes  Davius  experimentis  suis 
prorsus  abstulit ;  tribus  enim  his  gasibus  com¬ 
mistis  et  luci  oblatis,  chlorinum  inter  hydro - 
genium  et  oxydum  carbonicum  aequaliter  parti¬ 
tum,  et  gas  muriaticum  et  phosgenium  genuisse 
reperit  *. 

Haec  igitur  experimenta,  a  Murraio  addo 
oxymuriatico  oxygenium  inesse  ad  comproban¬ 
dum  prolata,  rationi  Dadanae  nihil  repug¬ 
nant  :  illum  nunc  gas  muriaticum  explorantem, 
eoque  aquam  abstrahere  conantem,  sequamur. 

Gas  quamvis  muriaticum  in  aquam  acidumque 
purum  resolvere  chemici  saepissime  tentaverint, 
id  moliri  sernper  frustra  nixi  sunt.  Nulla  ab 
eo  aqua  abstrahi  potest,  nisi  oxydum  aliquod 
praebeatur,  cui  acidum  muriaticum  adjunctum 
murias  constituat,  a  quo  ope  caloris  aqua  obti¬ 
neatur.  Ex  talibus  tamen  experimentis  nihil 


*  Phil.  Trans,  1812,  150. 

sequi  satis  est  in  aprico  ;  dijudicari  enim  nequit, 
seu  aqua  ab  acido  muriatico  aliud  in  connubium 
abeunte  tantum  relinquitur,  seu  illam  oxy ge¬ 
nium  oxydi  cum  hydrogenio  acidi  muriatici  socia*» 
tum  format.  Corpus  autem  si  ullum  est,  cui 
acidum  muriaticum  se  adjungat,  cuique  nihil 
oxygenii  inesse  cognoscitur,  huic  corpori  gas 
muriaticum  offerendo,  numque  ex  his  coeunti¬ 
bus  humor  ullus  deponatur  statuendo,  an  gas 
muriaticum  acidum  sit  purum,  an  ex  acido  atque 
aqua  constituatur,  patebit.  Sola  ammonia  his 
gaudet  proprietatibus,  cum  qua  igitur  Mur- 
raius  experimentum  excogitavit,  quo  tandem 
sententiam  suam  vel  probare  vel  refellere,  om¬ 
nem  que  de  acidis  muriatico  et  oxymuriatico  du¬ 
bitationem  tollere,  speraverit. 

Si  gas  muriaticum  ammoniae  aeriae  penitus 
modo  solito  exsiccatae  adjectum,  praeter  am¬ 
moniae  murias  dat  quoque  aliquid  aquae,  sen¬ 
tentia  Gallica  comprobata  habenda  est:  hujus 
enim  aquae  fons  est  nullus,  nisi  gas  muriaticum 
eam  praebere  credatur.  Si  autem,  e  contrario, 
aqua  nulla  appareat,  nullam  gasi  muriatico  in- 

esse,  et  humorem  illum,  qui  ex  oocydo  acidoque 
muriatico  aerio  coeuntibus  obtineri  solet,  ex 
oxy genio  oiydi  et  hydrogenio  acidi  muriatici 
conjunctis  nasci,  credendum  est.  Hoc  igitur 
pro  experimento  crucis  Murraius  proposuit. 

Experimentum  primus  Murraius  ipse  ten- 
tavit,  et  ammoniae  muriate ,  quod  obtinuit  a  vase, 
in  quo  gasa  consociata  erant  in  aliud  translato, 
eique  calore  modico  adhibito,  aquam  vasis  in 
parte  superiore  densatam  esse  affirmavit  #. 
Experimentum  dein  iteravit  Onuphrius  Da- 
vius  Eques,  qui  muriate  ammoniae  in  eodem 
quo  genitum  fuit  vase  calefacto,  et  aere  circum¬ 
fluo  penitus  excluso,  nullam  aquam  obtinuit  t. 
Eodem  exitu  sic  mutatum  repetitum  fuit  a 
Joanne  Davio,  qui  cum  murias  ammoniae 
prius  aeri  exposuit,  quam  ei  calorem  adhi¬ 
buit,  se  revera  aquam  obtinuisse  superdixit  t. 
Murraius  tunc  experimentum  suum  iterum 
exegit,  aere  circumfluo  jam  penitus  excluso,  ne 
exinde  humor  ullus  praeberetur,  atque  e  sale 

4  Nicholson’s  Journal,  XXXI,  127.  t  Ibid.  314. 

|  Ibid. 

sic  calefacto  aquam  expulsam  esse  adhuc  asse¬ 
veravit  #.  Bostockius  quoque  et  Trailius, 
quorum  uterque  hoc  experimentum  susce¬ 
pit,  se  aquam  obtinuisse  dixerunt,  etiamsi 
murias  ammoniae  nunquam  a  vase,  in  quo  geni¬ 
tum  fuit,  abstulerant ;  gasum  autem  quantitati¬ 
bus  adeo  exiguis  hi  usi  sunt,  ut  eorum  experi¬ 
menta  omnino  negligenda  sint  t.  Denique, 
chemico  anonymo  factum  fuit  experimentum, 
qui,  Daviorum  dicta  firmans,  nihil  aquae  appa¬ 
ruisse  asseruit  t. 

His  de  affirmatis,  inter  se  omnino  discrepan¬ 
tibus,  haud  operae  pretium  fuerit  disputare ; 
ex  talibus  enim  nihil  concludere  fas  est.  Quum 
chemici  tantum  rerum  causas  reddentes  inter  se 
dissentiunt,  aliquid  forte  disputando  proficia¬ 
tur  ;  quum  autem  de  rebus  ipsis  ambagitur,  ex¬ 
perimentis,  haud  verbis,  opus  est. 

Dum  lites  ita  sese  haberent,  Onuphrius 
Davius  Eques  forte  Edinburgum  pervenit,  e- 
j usque  loci  cJiemicorum  in  conspectu  hoc  expe- 

*  Nicholson’s  Journal,  XXXII,  189.  f  Ibid.  18» 

i  Ibid.  XXXI,  236. 

rimeritum  iterari  voluit.  Factum  igitur  fuit 
collegii  in  officina  chemica ,  Professoribus  Ho- 
pio  et  Playfairio,  Georgio  Mackenzie, 
Onuphrio  Davio,  Equitibus,  et  Joanne  Da¬ 
vi  o  praesentibus.  Ammoniam  aeriam  et  gas 
acidum  muriaticum,  diligenter  parata  atque 
exsiccata,  retortam  in  amplam  gradatim  et  vi- 
cissim  indiderunt,  donec  utriusque  pollices  no¬ 
naginta  cubici  coierant.  Murias  ammoniae  mo¬ 
do  solito  confectum  primo  per  vas  totum  inter¬ 
num  fuit  sparsum  ;  calore  autem  modico  adju¬ 
vante,  sal  omnis  retortae  in  fundum  sese  leva¬ 
vit.  Collum  nunc  vacuum  ad  aquam  accipien¬ 
dam  relictum,  pannis  aqua  gelida  madefactis 
fuit  refrigeratum ;  fundo  dum  calor  admotus 
fuit,  donec  sal  attolli,  et  se  retortae  ad  incur¬ 
vationem  ostendere  coepisset.  Ignis  nunc  fuit 
subductus,  collumque  retortae  inspectum,  dum 
fundus  adhuc  erat  calidissimus,  et  ea  pars,  ad 
quam  muriatis  ammoniae  pauxillum  se  levave¬ 
rat,  aquae  bullientis  calorem  exsuperabat. 
Narrantis  ecce  ipsissima  verba,  “  A  dew  just 
“  perceptible  *was  ohserved  lining  the  cold  neck .* 

Aquae  globuli  hunc  rorem  constituentes  adeo 
erant  exigui,  ut  vix  oculo,  nisi  microscopio  in¬ 
terposito,  percipi  potuerint 

Quo,  quantum  aquae  hoc  experimento  ap¬ 
paruerat  accurate  cognosceretur,  Hopius  a- 
quae  guttam  unicam,  granum  pendere  existi* 
matam,  retortae  illi,  in  qua  factum  fuit  expe¬ 
rimentum,  omnino  simili  indidit,  eique  ut  an¬ 
tea  ignem  subjecit.  Aquae  vasis  in  collo  den¬ 
satae  illa,  quam  prius  notaverat,  saltem  tri¬ 
plo  plus  esse  putavit ;  ideoque  pondus  aquae  in 
experimento  confectae  grani  trientem  haud  ex¬ 
superare  posse  judicavit. 

Huic  experimento  publice  prolato  Mur- 
raius  objiciens,  praecipue  retortae ,  qua  usi 
fuerant,  propter  amplitudinem,  id  aliquantulum 
mutatum  iterum,  chemicis  inspicientibus,  fieri 
optavit.  Hopius  igitur  rogatus  experimentum 
suscepit,  idque  coram  Murraio,  Ellisio  no- 
bilique  viro  Seymorio  perfecit.  Gasum  acidi 
et  alcalini  moles  eaedem,  quae  in  experimento 
Daviano ,  in  retorta  parva  fuerunt  omni  cura 

•  NicholsoiTs  Journal  XXX IV,  70.  * 

conjunctae,  saiique  sic  genito  calore  adhibito, 
aqua  ut  antea  vasis  in  collo  reperta  fuit.  Hanc 
aquam  fuisse  majorem,  quam  in  experimento 
priori,  Hopius  non  dubitavit,  ej usque  pondus 
ad  cognoscendum  via  eadem,  qua  antea,  usus, 
aquam  hoc  in  experimento  observatam  grani 
trientium  duorum  aestimavit  #.  Denique,  Ho¬ 
pius  et  Murraius  postea  experimentum  sae¬ 
pius  iteraverunt,  cum  copiis  gasum  triplo 
quadruploque  majoribus,  et  nunquam  humo¬ 
rem  jam  dicto  copiosiorem  observarunt  t. 

Aquam  igitur  ex  ammonia  aeria  et  gase  aci¬ 
do  muriatico  coeuntibus  obtineri  nemo  nunc  in¬ 
ficias  ibit ;  quidnam  autem  abhinc  sequitur  ? 
Sententiam  Gallicam  nequaquam  his  experi¬ 
mentis  comprobatam  esse  satis  est  in  aperto  ; 
huic  enim  hypo  thesi  si  credatur,  gasis  muriatici 
pollices  nonaginta  cubici  aquae  grana  octo 
praeberent,  grani  autem  tantum  trientem  vel 
trientes  duos  revera  dederunt ;  et  in  experi¬ 
mentis  ultimis  copia  eadem  perexigua  humoris 

*  Nicholson’s  Journal,  XXXIV,  266. 

f  Audit.  Praelect.  Hopii. 

apparuit,  etiamsi  pollices  trecenti  vel  quadrin¬ 
genti  cubici  utriusque  gasis  consociarentur. 
Dici  quidem  potest,  aquam  reliquam  ammoniae 
cum  muriate  sociatam  mansisse,  neque  hujusce 
salis  propter  naturam  volatilem,  calore  ullo, 
qui  haud  murias  in  vaporem  tolleret,  disjungi 
potuisse.  Hoc  autem  ad  sententiam  Gallicam 
firmandam  manifeste  nihil  confert  \  eam  his 
experimentis  nil  obsistentibus  adhuc  veram 
esse  posse  solummodo  monstrat.  Nisi  aqua 
ad  gas  muriaticum  pertinere  existimata  in  mu¬ 
riate  ammoniae  revera  adfuisse  comprobetur, 
experimenta  jam  enarrata  huic  opinioni  nihil 
favent ;  humoris  enim  perminuti,  qui  his  in  ex¬ 
perimentis  apparuit,  ratio  sat  facile  reddi  po¬ 
test,  etiamsi  gas  muriaticum  aquae  copiam  sui 
ponderis  quadranti  aequalem  continere  nege¬ 
tur.  Gasibus  omnibus,  modo  solito  paratis 
atque  collectis,  aquam  nonnullam,  quae  humor 
hygrometricus  appellatur,  inesse,  nunc  bene  no¬ 
runt  chemici .  Talibus  equidem  gasibus  aquae 
aliquid  abstrahi  potest,  si  corporibus  eam  valide 
sibi  attrahentibus  objiciantur ;  hoc  autem  mo* 

do  totam,  quae  iis  continetur,  aquam,  sejungi 
posse  nequaquam  compertum  est.  E  contra¬ 
rio,  quoniam,  quo  aqua  partim  abstrahitur,  eo 
vis  qui  reliquam  in  connubio  retinet  augetur, 
gasa  nunquam  humoris  omnino  expertia  heri 
posse  clarissime  constat.  Si  autem  gasibus 
omnibus  aquae  pauxillum  semper  adsit,  hic 
humor  gase  acido  muriatico  et  ammonia  aeria 
quam  aliis,  vi  majori  retinebitur ;  haec  enim 
experimentis  Henrii  aliorumque  in  aquam  af¬ 
finitatem  mire  validam  exercere  noscuntur. 
Gasa  denique  jam  dicta  fons  haud  sunt  unicus, 
unde  aqua  praeberetur :  vasis  quoque  et  hy - 
drargyro ,  quorum  ope  gasa  collecta  erant  at¬ 
que  consociata,  quamvis  omni  cura  exsiccatis, 
aquae  pauxillulum  adhaereret.  Nemini  certe 
haec  omnia  rite  pendenti  humoris  his  in  ex¬ 
perimentis  notati  rationem  reddere  difficile  vi¬ 
deatur  ;  gasum  potius  ex  pollicibus  tot  cubicis 
copiam  majorem  aquae  haud  confectam  fuisse 
mirabitur. 

Murraium  igitur  in  utroque  conatu  senten¬ 
tiam  suam  nequaquam  comprobasse  ex  supra- 

dictis  patere  videtur.  A  gasibus  acido  oxy - 
muriatico ,  oxy  do  carbonico  et  hydrogenio  inter  se 
inistis  acidum  carbonicum  nunquam  obtinuit, 
donec  prius  aquam  adjecerit ;  et gas  muriaticum 
et  ammonia  aeria  coeuntia  aquam  nullam  de* 
derunt ;  nisi  quae  in  his  gasibus  separatis  for¬ 
ma  humoris  hygrometrici  adfuisse  facillime  cre¬ 
datur.  His  experimentis  jam  perpensis,  ad  ea 
proxime  animus  adhibendus  est,  quae  ad  pro¬ 
priam  de  his  rebus  sententiam  explorandam 
Onuphrius  Davius  Eques  excogitavit. 

Carbonium ,  humoris  omnino  expers,  in  acido 
oxymuriatico  aerio  eo  ut  incandesceret  cale¬ 
factum,  nullam  subire  mutationem,  antea  me¬ 
moratum  fuit  Hoc  experimentum  Onu¬ 
phrius  Davius  Eques  opinioni  Gallicae  objecit ; 
si  enim  acidum  oxymuriaticum  ex  oxy  genio  acido - 
que  muriatico  constituatur,  cur  carbonium, ,  a  quo 
oxygenium  validissime  attrahitur,  oxygenium 
ab  acido  muriatico ,  cum  quo  affinitate  debiliori 
sociatur,  non  disjungat?  Huic  tamen  Mur¬ 
ratus  respondit,  experimentumque  suae  opi- 


*  Phil.  Trans.  1810,  232. 

nioni  convenienter  explicavit.  Acidum  muria¬ 
ticum  forma  aeria  indutum  sine  aqua,  existere 
haud  posse  si  concedatur,  quando  xarbonium 
in  gase  oxymuriatico  calefactum  est,  neque 
acidum  neque  carbonicum  ullo  modo  mutari 
posse  manifeste  patet.  Quamvis  enim  carbo - 
nium  oxy  genium  attraheret,  et  cum  eo  sociare¬ 
tur,  fons  est  nullus,  unde  aqua,  sine  qua  gas 
muriaticum  formari  nequit,  praeberetur.  II u- 
jusce  aquae  igitur  propter  defectum,  acidum 
muriaticum  in  formam  aeriam  transire  non  po¬ 
test,  ideoque  neque  acidum  oxymuriaticum  in 
elementa  resolvitur,  neque  carbonio  oxy  genium 
praebetur.  Murraius  tamen  non  solum  hanc 
experimenti  interpretationem  tradidit,  sed  prae¬ 
terea  eam  opinionibus  Davianis  minime  con-* 
sentaneam  esse  affirmavit  ;  si  enim  acidum  oxy¬ 
muriaticum  principium  aciditatis  proprium  est, 
oxygenio  simile,  ei  similiter  inflammabilia  at¬ 
trahens,  iisque  coiens,  quare  cum  carbonio  pa¬ 
riter  ac  caeteris  non  sociari  potest  ? 

Hic  primo  notari  debet,  inter  chlorinum  et 
carbonium  nullam  affinitatem  existere  nondum 

comprobatum  fuisse.  Carbonium  chlorino  aerio 
simpliciter  oblatum,  ut  in  experimentis  Da « 
•viariis ,  intactum  manere  nemo  dubitat ;  mul¬ 
ta  tamen  sunt  corpora,  qua  sic  conjungi  ne¬ 
queunt,  quaeque  nihilosecius  aliis  modis  facil¬ 
lime  consociantur.  Corpora  nonnulla,  ut  hy- 
dro genium  et  nitro  genium,  conjungi  non  pos¬ 
sunt,  nisi  ita  ut  nascens  nascenti  occurrat,  con¬ 
jiciantur  ;  alia,  ut  eorundum  et  acida ,  coire  ne¬ 
gant,  nisi  eorum  vis  cohaerendi  prius  solvatur  ; 
etiamque  alia,  ut  oxy genium  et  nitro  genium, 
partim  conjuncta  connubium  ineunt,  quod 
aliter  vix  ac  ne  vix  quidem  effici  potest.  A- 
cidi  muriatici  resolutionem  chemicos  opinionem 
Gallicam  tuentes  tandem  effecisse,  ej usque 
basin  ex  oxygenio  corporibusque  aliis  omnino 
disjunctam  obtinuisse,  paulisper  fugamus.  Cor¬ 
pus  si  hoc  novum  oxygenio  esset  oblatum,  ut 
chlorino  in  experimentis  D aviariis  fuit  carbo¬ 
nium ,  ea  nequaquam  coire  posse  illius  hypo- 
theseos  ex  principiis  manifeste  patet ;  aqua  e- 
nim,  sine  qua  gas  muriaticum  formam  aeriam 
induere  nequit,  abesset.  Hinc  autem  oxyge - 

nium  in  basin  acidi  muriatici  affinitatem  nullam 
exercere,  ideoque  principium  aciditatis  haud 
nominandum  esse,  nequaquam  certe  sequere¬ 
tur.  Nonne  causa  aliqua,  his  fortasse  similis^ 
inter  chlorinum  atque  carbonium  connubio  ob¬ 
stet,  qua  sublata,  ut  in  exemplis  jam  traditis, 
facile  coeant  ? 

Praeterea  chlorinum  et  carbonium  revera  sese 
mutuo  attrahere,  ab  experimentis  antea  citatis 
fere  compertum  esse  videtur.  Si  acidum  car - 
bonicum  et  oxydum  carbonicum  existere  chemici 
adhuc  ignorarent,  et  si  attamen  acida  planta¬ 
rum  ex  carbonio,  oxy genio  et  hydrogenio  con¬ 
stitui  reperissent,  an  hinc  oxygenium  in  carbo¬ 
nium  nullam  affinitatem  exercere  concluderent  ? 
Inter  haec  duo  corpora  affinitatem  revera  ex¬ 
istere  nonne  potius  judicarent  ?  Pari  ratione, 
etiamsi  corpus  ex  chlorino  et  carbonio  unicis 
compositum  chemici  nondum  repererint ;  quo¬ 
niam  in  phosgenio  supradicto  carbonium  cum 
pauxillo  oxygenii  et  multo  chlorini  sociatum 
ostenditur,  carbonium  a  chlorino  attrahi  cur 
dubitari  possit  ? 

Etiamsi  denique  comprobetur,  affinitatem  in¬ 
ter  chlorinum  et  carbonium  deesse,  ea  res  opi¬ 
nioni  Davianae  non  repugnare  videtur.  Quum 
primum  chemici  principii  aciditatis  oxy genio  ti¬ 
tulum  imposuerunt,  acida  nulla  in  elementa 
resolverant,  in  quibus  non  oxygenium  repere- 
rant,  ideoque  acida  sine  oxy  genio  adjuvante 
haud  fieri  posse  crediderunt.  Hanc  autem 
sententiam  falsam  nunc  norunt  chemici ;  acida 
enim  esse  nonnulla,  quibus  nihil  oxygenii  in-, 
est,  nemo  jam  dubitat.  Sulphur  hydro  genio 
adjunctum  acidum  format :  hydrogenio  tellurium 
sociatum  gignit  aliud  acidumque  prussicum 
ex  hydrogenio ,  carbonio  et  nitrogenio  constitui 
jam  cognoscitur  t.  Quoniam  igitur,  sine  oxy- 
genio  acida  nasci  reperiuntur,  principia  acidi¬ 
tatis  alia  praeter  oxygenium  existere  necesse 
est ;  et  si  principium  aciditatis  scientiae  che - 
micae  inter  voces  proprias  adhuc  conservandum 
est,  elementorum,  quae  in  utroque  horum  aci¬ 
dorum  inveniuntur,  haec  appellatio  vel  uni  vel 

*  Phil.  Trans.  1810,  30. 

f  Thomson’s  Annals  of  Phil.  v,  454. 

alii  necessario  imponenda  est.  Quanquam  au¬ 
tem  vel  hydro  genium ,  vel  sulphur ,  vel  nitroge - 
nium  principium  aci  ditatis  nominetur,  nequa¬ 
quam  certe  abhinc  sequitur,  ut  haec  elementa 
corporibus  aliis  adeo  late  ut  oxy  genium  connu- 
bium  inirent.  Elementorum  omnium,  acida 
gignendi  facultate  quae  pollent,  oxy  genium  cer¬ 
te  acida  plurima  constituit ;  quoniam  autem 
praeter  oxy  genium  etiam  sunt  alia,  quibus  multo 
pauciora  nascuntur,  chlorinum ,  quia  ex  eo  cor¬ 
poribus  nonnullis  adjuncto  acida  fiunt,  cum 
elementis  omnibus  coire  minime  expectandum 
est. 

Acido  oxymuriatico  aerio  in  vas  exhaustum, 
cui  stannum  calefactum  infuit,  admisso,  et  aci - 
dum  et  metallum  prorsus  evanuisse,  et  substan¬ 
tiam,  quam  nomine  liquoris  Libavii  chemici  be¬ 
ne  norunt,  eorum  in  loco  repertam  fuisse, 
Onuphrius  Davius  Eques  est  auctor.  Hanc 
substantiam  ex  acido  muriatico  stannique  oxydo 
opinionem  Gallicam  tuentes  constare  credunt, 
ei  itaque  ammonia  addita  ammoniae  murias  et 
stanni  oxy  dum  daret.  Liquoris  igitur  Libavii 

pauxillo  Onuphrius  Davius  Eques  super  hy- 
drar gyrum  ammoniam  aeriam  adjecit :  multo 
calore  fuit  absorpta,  et  gas  nullum  apparuit. 
In  vase  corpus  solidum  subalbidum  repertum 
fuit,  cujus  nonnihil,  annon  ei  stanni  oxydum 
inesset,  ut  cognosceretur,  calefactum  fuit :  to¬ 
tum  autem  in  fumum  crassum  naribus  acrem 
sublatum  abiit.  Tentamen  alterum  omni  cura 
perfectum,  in  quo  ammonia  nimia  addita  fuit, 
Libavii  liquorem  ab  ammonia  in  elementa  resol¬ 
vi  non  posse,  cum  ea  autem  compositum  for¬ 
mare  ultra  dubium  comprobavit.  In  utroque 
tentamine  humor  diligenter  fuit  exclusus  ;  aqua 
autem  admissa,  ammonia  liquori  Libavii  adjec¬ 
ta,  et  murias  ammoniae  et  oxydum  stanni  facil¬ 
lime  praebuit #. 

Hujus  experimenti  secundum  hypothesin 
Davianam  ratio  nullo  negotio  reddatur.  Nul¬ 
lum  oxydum  stanni  ope  ammoniae  a  liquore  Lu 
bavii  obtineri  potuit,  quia  huic  substantiae  ni¬ 
hil  oxy genii  inest  $  aqua  autem  adjecta,  hydro - 
genium  chlorino  et  oxy  genium  stanno  ad  acidum 

*  Phil.  Trans.  1810,  232. 

muriaticum  et  oxydum  stanni  gignenda  praebuit, 
quorum  acidum  muriaticum  cum  ammonia  se  so¬ 
ciavit,  oxydum  stanni  sejunctum  relinquens. 
Chemici  contra,  qui  sententiam  Gallicam  am¬ 
plectuntur,  corpus  subalbidum  hoc  in  experi¬ 
mento  confectum,  salem  esse  triplicem  ex  acido 
muriatico,  oxydo  stanni  et  ammonia  constitutum, 
autumant :  et  ab  eo  oxydum  stanni  ope  caloris 
separatum  obtineri  non  posse  dicunt ;  quia 
propter  naturam  volatilem  salis  hujusce  tripli¬ 
cis,  totus  calore  etiam  modico  in  vaporem  tol¬ 
litur.  Hac  autem  interpretatione  'phaenomena 
omnia  experimenti  nequaquam  explicari  viden¬ 
tur.  Acidum  muriaticum  in  ammoniam  affinita¬ 
tem  certe  validam  exercet ;  id  autem  jam  stanni 
oxydo  satiatum  ammoniam  magna  vi  corripere, 
eique  cum  emissione  multi  caloris  adjungi, 
minime  quidem  expectandum  fuit.  Hoc  ta¬ 
men  sententiae  alteri  non  repugnat ;  liquor  e- 
nim  Libavii  corpus  est  e  chlorino  et  stanno 
compositum,  cujus  de  affinitate  in  ammoniam 

A 

nihil  a  priori  judicari  potest.  Opinioni  prae¬ 
terea  Gallicae  si  credatur,  effectus  aquae  hoc 


ET  OXYMURIATICI  CONSTITUTIONE. 


35 


in  experimento  admissae  interpretatione  care¬ 
re  videtur.  Salem  triplicem  jam  dictum  in 
oxydum  stanni  et  murias  ammoniae  aqua  resol¬ 
vit,  et  hoc  ad  explicandum  acidi  muriatici  affi¬ 
nitas  mirabilis  in  aquam  nihil  valet:  acidum 
enim  muriaticum  in  hoc  experimento  nunquam 
corporibus  aliis  disjunctum  existere,  sed  tan¬ 
tum  oxydum  stanni  relinquens  ad  ammoniam 
transire,  existimatur.  Cur  hic  transitus,  nisi 
aqua  adsit,  heri  non  potest,  causa  prorsus  la¬ 
tet.  Pari  modo,  quare  liquori  Libavii ,  cui 
aquae  guttae  paucae  adjectae  sint,  ammonia 
addita  salem  triplicem  non  format,  sed  ipsa 
cum  acido  muriatico  sociatur,  oxydo  stanni  de¬ 
misso,  nihil  rationis  dici  potest.  Haec  tamen 
ratione  Dauiana  clarissime  explicantur ;  aqua 
enim,  secundum  illam,  prorsus  est  necessaria, 
ut  oxy genium  stanno  et  hydrogenium  chlorino 
suppeditentur. 

Gasi  acido  oxymuriatico  Onuphrius  Davius 
Eques  deinde  phosphorum ,  pariter  ac  stannum , 
et  modo  simili,  objecit.  Hoc  in  experimento 
composita  duo,  unum  solidum,  alterum  flui- 

dum,  obtinuit ;  quorum,  si  opinioni  Gallicae 
credamus,  illud  ex  acidis  muriatico  et  phosphoro- 
so ,  hoc  acidis  muriatico  et phosphorico,  constitui¬ 
tur.  Phosphori  autem  si  acida  hisce  composi¬ 
tis  revera  insunt,  ea  sejuncta  obtinere,  et  sic 
acido  oxy  muriatico  oxy  genium  in  esse  compro¬ 
bare  nequaquam  difficile  fore  Onuphrius  Da¬ 
vi  us  Eques  censuit.  Compositi  igitur  solidi 
sat  parato,  id  in  excipulo  ammonia  aeria  imple¬ 
to  calefa  iens  ammonia  saturavit ;  pulveremque 
album  opacum  obtinuit.  Haec  substantia  am- 
moniae  e  muriate  et  phosphate  constare  necesse 
est ;  quoniam  autem  ammoniae  murias  facilli¬ 
me  in  vaporem  tollitur,  et  ammoniam  ab  acido 
phosphorico  calor  infra  excandescentiam  dis¬ 
jungit,  haec  substantia  calefacta  acidum  phos- 
plioricum  praeberet.  Hujus  itaque  pulveris 
nonnihil  in  tubo  vitreo,  a  quo  aera  circumfluum 
penitus  exclusit,  Onuphrius  Davius  Eques 
calefecit,  neque  donec  excanduerat  ignem  sub¬ 
duxit  :  pulvis  autem  sub  tanto  calore  omnino 
fixus  mansit,  et  neque  gas  emisit,  neque  ullam 
mutationem  subiit.  Experimentum  tunc  aqua 


I 


ET  OXYMURIATICI  CONSTITUTIONE.  8J 

admissa  iteravit,  et  ammonia  adjecta,  atque 
calore  adhibito,  acidum  phosphoricum  jam  fa¬ 
cile  obtinuit 

Hoc  in  experimento  ex  chlorino  et  phospho- 
ro  coeuntibus  compositum  novum  constitui 
Onuphrius  Davius  Eques  credit ;  a  quo  ma¬ 
nifeste  nihil  acidi  phosphorici  obtineri  potest : 
aqua  autem  admissa,  phosphcrus  oxy genium  et 
chlorinum  hydro  genium  accipiunt,  atque  in  aci¬ 
da  phosphoricum  et  muriaticum  vertuntur.  His 
tunc  ammonia  adjecta  murias  et  phosphas  am - 
moniae  format,  et  murias  ammoniae  una  cum 
ammonia  phosphatis  calore  expulsum  acidum 
phosphoricum  liberum  relinquit.  Chemici ,  ex 
altera  parte,  qui  contrariam  sententiam  am¬ 
plectuntur,  experimenti  rationem  hoc  modo 
reddunt.  Neque  acidum  muriaticum ,  neque 
phosphoricum, ,  sine  aqua  existere  posse,  dicunt ; 
neutrum  enim  ab  alcalibus,  terris  oxydisve  me¬ 
tallorum,  nisi  aqua  adsit,  disjungi  potest. 
Quando  igitur  in  experimento  acidum  oxymu « 
viaticum  phosphoro  oxy  genium  praebet,  et  sic 


*  Phil.  Trans.  1810,  238; 

acida  muriaticum  et  phosphoricum  gignuntur* 
quoniam  iis  nihil  aquae  praebetur,  acida  sepa¬ 
rata  manere  nequeunt,  sed  statim  necessario  in 
connubium  ruunt.  Ex  his  coeuntibus  acidum 
compositum  nascitur,  quod  cum  ammonia  socia¬ 
tum  salem  sui  generis  constituit.  Aqua  autem 
admissa,  et  acidum  muriaticum  et  phosphoricum 
valide  sibi  attrahens,  illa  a  coeundo  prohibet  \ 
iisque  igitur  ammonia  nunc  addita,  non  salem 
jam  dictum,  sed  ammoniae  murias  atque  phos- 
phas  format. 

De  his  duabus  interpretationibus  vix  opus 
est,  ut  disseram.  Quam  facile  sententia  Da¬ 
ri  ana  experimenti  rationem  reddit,  quantum¬ 
que  id  ad  explicandum  hypothesis  altera  labo¬ 
rat,  primo  intuitu  clarissime  patet.  Sales 
quosdem  triplices  ex  duabus  basibus  atque  uno 
acido  compositos  chemici  norunt ;  nullos  autem 
ex  una  basi  duobus  acidis  adjuncta  constantes 
unquam  repererunt.  Illi  equidem,  qui  opi¬ 
nionem  Gallicam  amplectuntur,  phosgenium 
Joannis  Da vii  ex  acidis  muriatico  et  carbonico 
prorsus  siccis  et  chemice  conjunctis  componi 

asserentes,  id  cum  ammonia  sociatum  salem  hu- 
jusce  generis  ostendere  autumant.  Quoniam 
autem  phosgenii  ipsius,  pariter  ac  substantiae, 
ex  chlorino  et  phosphoro  coeuntibus  confectae, 
natura  est  disputata,  hoc  pro  exemplo  perhiberi 
haud  posse  satis  constat ;  nisi  his  chemicis  phos - 
genium  revera  ex  acidis  muriatico  et  carhonico , 
et  non,  ut  alii  existimant,  ex  oxydo  carhonico  et 
chlorino  constitui,  prius  comprobetur.  Com¬ 
positum  ammoniae  et  acidi  Jluoboracici  hi  che- 
mici  etiam  citant :  sed  hoc  quoque  exemplum 
manifeste  nil  valet,  natura  enim  acidi  jluobora- 
cici  ac  phosgenii  pariter  est  incerta,  atque  ab 
eadem  lite  pendet.  Si  acidum  fiuoboracicum 
ex  acidis  jluorico  et  horacico  componi  chemici 
omnes  crediderint,  tunc  compositum  supra- 
dictum  sal  ex  una  basi  et  duobus  acidis  con¬ 
stitutus  sine  dubio  foret ;  multi  tamen  his  as- 
sentiri  nolentes,  acidum  Jhioboracicum  ex  boro 
et  jluorino  constari  dicunt,  ideoque  jluoboras 
ammoniae  aliis  salibus  ammoniatis  quod  ad  con¬ 
stitutionem  prorsus  esse  consimile  autumant. 

Onuphrius  D avius  Eques  denique,  et  compo- 

situm  liquidum  ex  chlorino  et  phosphoro  coeun¬ 
tibus  confectum,  liquoremqae  muriaticum  sul¬ 
phuratum  Thomsoni,  quem  chlorinum  cum  sul¬ 
phure  sociatum  format,  ammonia  exsiccata  sa¬ 
turavit  ;  ammoniae  autem  murias  nullum  ab 
utro  obtinuit.  Composita  nova,  ut  in  aliis 
tentaminibus,  exorta  sunt,  ex  quibus  corpus 
nullum,  cui  oocygenium  infuit,  obtineri  potuit. 
Haec  experimenta  nullam  disquisitionem  pos¬ 
cere  videntur.  Per  utramque  hypothesin ,  mo¬ 
do  prorsus  simili  ac  experimentum  jam  enar¬ 
ratum,  explicantur  ;  ideoque  pariter  cum  eo 
sententiae  Ducianae  favent. 


SECTIO  TERTIA. 

DE  ANALOGIIS  UTRIQUE  OPINIONI  FAVENTIBUS. 

Quam  mira  facilitate  ab  utraque  hypothesi 
ratio  phaenomenorum  duci  potest  ex  supradic- 

dictis  certe  liquidissime  patet.  Quoniam  prop¬ 
ter  hanc  causam,  experimentum,  quo  vel  una 
vel  altera  sententia  refellatur,  chemici  nondum 
excogitarunt,  lites  vel  injudicatae  linquendae 
sunt,  vel  ratiocinandi  modus  alius  tentandus. 
Ad  analogiam  igitur  proxime  curae  adhibendae 
sunt,  qua  duce  inter  duas  hypotheses  dijudican¬ 
do  nonnihil  forsitan  proficiamus. 

Acidi  muriatici  de  constitutione  nihil  prorsus 
certum  ab  experimentis  disci  posse  antea  dic¬ 
tum  fuit ;  quia  id  in  elementa  resolvere  frustra 
chemici  tentaverant.  Annon  illius  dotes  pro¬ 
prietatibus  corporum  aliorum,  quorum  elemen¬ 
ta  experimento  fuerunt  explorata,  comparando, 
aliqua  similitudo  pateat,  quae  in  hac  re  ad  opi¬ 
nionem  saltem  verisimilem  ducat,  nunc  exqui¬ 
ramus. 

Secundum  doctrinam  Lavoisierianam ,  dotum, 
quae  acidis  propriae  sunt,  oxy  genium  fons  est  j 
ideoque  principium  aciditatis  nominatur.  Ex 
hoc  principio,  corpori  alicui,  quod  basin  appel¬ 
lavit,  adjuncto,  acida  omnia  componi  perhibuit. 
Acidis  equidem  ex  quibusdam  oxy  genium  obti» 

nere  non  potuit.  Haec  autem  caeteris  similiter 
constitui  non  dubitavit,  eorum  etiamsi  elemen¬ 
ta  adeo  arcte  inter  se  consociarentur,  ut  nun¬ 
quam  adhuc  invicem  disjungi  potuissent.  In¬ 
ter  haec  acida  fuit  muriaticum,  quod,  his  de 
causis,  ex  oxy genio  atque  corpore  aliquo  igno¬ 
to  constare  chemici  omnes  crediderunt. 

Disputandi  ordinem,  quo  hanc  ad  opinionem 
perventum  fuit,  tunc  temporis  mire  verisimi¬ 
lem  visum  fuisse  nemini  certe  dubitari  potest. 
Acidorum  aliorum  proprietatibus  omnibus  aci¬ 
dum  muriaticum  gaudebat,  et  cum  corporibus 
aliis  sociatum  composita  omnino  similia  prae¬ 
buit.  De  hoc  igitur  pro  comperto  habere,  quod 
de  illis  experimentum  ipsum  comprobaverat, 
ratiocinandi  modus  videbatur,  cui  nemo,  nisi 
nodum  in  scirpo  quaerens,  objiceret.  Chemia 
tamen  jam  aucta  doctrinam  Lavoisierianam  de 
aciditate  non  modo  non  firmavit,  verum  etiam 
multa,  quibus  penitus  est  subversa,  in  lucem 
protulit.  Oxy genium  acidis  omnibus  haud  con¬ 
tineri  jam  satis  apud  chemicos  compertum  est ; 
atque  nunc  ne  quidem  dici  potest  id  ulla  alia 

natura  acidis  pluribus  inesse,  hydrogenium  e- 
nim  quam  oxy genium  in  acidis  haud  pauciori¬ 
bus  reperitur.  Acidis  omnibus  plantarum  prae¬ 
ter  carbonium  atque  oxy  genium  nonnihil  hydro - 
genii  inest ;  acidis  muriatico ,  hydriodico ,  et  Jiuo - 
rico  hydrogenium  sine  dubio  continetur,  iis  au¬ 
tem  oxy genium  inesse  nullus  comprobavit ;  hy¬ 
drogenium  sulphuratum  et  hydrogenium  tellura- 
tum  ex  hydro  genio  >  sulphuri  et  tellurio  adjuncto 
componuntur ;  atque  carbonium ,  hydrogenium 
et  nitro  genium  inter  se  consociata  acidum  prus- 
sicum  constituunt. 

Quoniam  igitur  acida  jam  in  elementa  reso¬ 
luta  adeo  varie  constituuntur,  nullis  legibus 
adhuc  a  chemicis  exploratis  acida  convenienter 
nasci,  satis  patet.  Chemicus  igitur  corpus  quod¬ 
libet  proprietatibus  gaudere,  propter  quas  acu 
dorum  in  ordinem  accipiendum  fuit,  tantum 
certior  factus,  nullam  de  elementis,  ex  qui¬ 
bus  componeretur,  sententiam  daret.  Acidum 
quamvis  muriaticum  acidis  aliis  prorsus  est  con¬ 
simile,  an  illud  e  substantia  simplici  oxy  genio 
adjuncta,  an  e  tali  substantia  cum  hydrogenio 

sociata  constat,  hac  a  similitudine  judicari  ne¬ 
quit. 

De  experimentis,  quae  chemici  gas  muriati¬ 
cum  aquae  copiam  sui  ponderis  quadranti  ae¬ 
qualem  continere  credentes,  ad  sententiam 
suam  comprobandam  instituerunt,  antea  de- 
ceptatum  fuit ;  an  gas  muriaticum  corporum 
aliorum  ullam  fert  similitudinem,  quae  huic 
opinioni  vel  faveat  vel  obstet,  jam  exploran¬ 
dum  est. 

Chemicos  apud  omnes  gasibus  omnibus  humo¬ 
rem  hygrometricum  qui  appellatur  inesse  nunc 
constat,  qui  per  testimonia  varia  existere  pro¬ 
betur,  quique  ope  substantiarum  aquam  valide 
sibi  attrahentium  aliquatenus  abstrahi  potest. 
Gas  muriaticum  gasa  pariter  ac  alia  humoris 
nonnihil  hygrometrici  continet ;  Henrius  enim 
a  gase  muriatico  recens  parato,  quam  ab  eodem 
muriatici  calcis  sicco  prius  exposito,  plus  hydro - 
genii ,  ope  fulminis  electrici ,  obtinuit ;  et  Onu- 
phrius  Davius  Eques  gas  muriaticum ,  frigori 
vehementi  objectum,  acidi  muriatici  liquidi 

pauxillum  deponere  reperit  #.  Gas  itaque  mu- 
riaticum,  ac  gasa  acida ,  sulphurosum ,  oxymuriati - 
cz/m,  carbonicum ,  hydrosulphuricum  atque  alia, 
quod  ad  aquam  attinet,  phaenomena  eadem  os7 
tendit ;  his  igitur  gasibus ,  praeter  humorem  %- 
grometricum ,  nihil  aquae  inesse  si  credatur,  ad 
eandem  de  gase  muriatico  sententiam  haben¬ 
dam  analogia  manifeste  urget.  Chemici  ideo 
Gallici  sententiam  suam  de  hoc  acido  primum 
concipientes,  gas  muriaticum  acidum  fuisse  pu¬ 
rum  corporibus  aliis  omnino  disjunctum  nun¬ 
quam  dubitarunt,  neque  ei  quam  gasibus  aliis 
plus  aquae  inesse  credendi  causam  ullam  vide¬ 
runt.  Illi  tamen,  qui  nunc  opinionem  Gallicam 
amplectuntur,  gasis  muriatici  omni  etiam  cura 
exsiccati  quadrantem  esse  aquam  autumant, 
et  hanc  rem  analogiae  haud  repugnare  affir¬ 
mant,  quia  acida  alia,  ut  sulphuricum ,  phospho - 
ricum  et  nitricum ,  ab  alcalibus ,  terris  oxydisque 
metallorum  disjuncta,  cum  multa  aqua  sociata 
semper  inveniuntur.  Haec  autem  exempla  ab 
illo  de  quo  disputatur  prorsus  discrepare  satis 

*  Nicholson’s  Journal,  XXXIV,  71° 

patet,  quia  acida  jam  dicta  cum  hac  aqua  so¬ 
ciata  formam  non  induunt  aeriam.  In  calore 
solito  nostri  aeris  quaedam  acida  aeria  existere 
possunt,  quaedam  non  :  inter  haec  sunt  acida 
sulphur icum,  phosphoricum  et  nitricum  ;  inter  illa 
est  acidum  muriaticum .  Acida ,  quae  interdum 
gasa  fiunt,  a  forma  liquida  ad  aeriam  transeun¬ 
tia,  aquam,  in  qua  antea  soluta  erant,  humore 
hygrometrico  excepto,  semper  totam  relin¬ 
quunt  ;  itaque,  si  acidum  muriaticum  in  hoc  tran¬ 
situ  aquae  copiam  sui  ponderis  quadranti  ae¬ 
qualem  secum  tollit,  phaenomenon  ostendit, 
cui  nihil  consimile  chemici  unquam  adhuc  ob¬ 
servarunt. 

Si,  his  rebus  nil  obsistentibus,  gas  muriati¬ 
cum  tantum  aqua  revera  continere  concedatur, 
tunc  phaenomenorum ,  quae  muriata  ostendunt, 
ab  hypo thesi  Gallica  ratio  et  facilis  et  simplex 
duci  potest.  Acidum  muriaticum  alcalihus ,  terris 
oiy  disque  metallorum  adjunctum,  muriata  for¬ 
mat,  e  quibus  prorsus  exsiccatis,  nihil  acidi  mu¬ 
riatici  ope  caloris  conficitur,  quia  acidum  muria¬ 
ticum  corporibus  aliis  disjunctum  existere  ne- 

quit ;  aqua  autem  praebita,  acidum  muriaticum 
basin  relinquens  se  huic  aquae  ad  gas  muriatu 
cum  constituendum  adjungit.  Haec  tamen  phae¬ 
nomena  nec  tam  facile  nec  simpliciter  ratio 
Daciana  explicare  videtur.  Quoniam  in  acido 
muriatico  cum  iisdem  phaenomenis  ac  in  acidis 
aliis  metalla  solvuntur,  acidum  muriaticum  ho¬ 
rum  metallorum  cum  oxydis  sociari  posse,  ad 
credendum  cogimur.  Murtata  autem  ad  ex¬ 
pulsionem  humoris  finitam  calefacta,  proprieta¬ 
tibus  ac  composita  ex  metallis  et  chlorino  pror¬ 
sus  iisdem  gaudent.  Onuphrius  Davius  Eques 
igitur  dixit  oxy genium  oxydi  et  hydro  genium  acidi 
muriatici  invicem  coeuntia  aquam  constituisse, 
quam  calor  expulit,  chlorino  atque  metallo  uni¬ 
cis  in  connubio  relictis ;  et  quando  huic  com¬ 
posito  aqua  adjecta  est,  partem  illius  in  ele¬ 
menta  resolvi  censuit,  ut  hydrogenium  chlorino 
et  oxy genium  metallo  restituerentur.  Nullam 
equidem  praeter  hanc  interpretationem  suis  opi¬ 
nionibus  consentaneam  daret ;  ea  autem  nequa¬ 
quam  lucida,  aut  rebus  ipsis  consentanea  videtur. 
Aquae  revera  in  elementa  resolutae,  et  horum 

elementorum  iterum  ad  aquam  constituendam 
coeuntium,  aliquia  indicii  animus  appetit ;  che- 
mici  enim  non  adhuc  aquae  elementa  tam  facile 
invicem  conjungi  et  dissociari  repererunt.  Prae¬ 
terea,  cum  murias  potassae ,  sal  medius  ex  acido 
atque  alcali  constans,  in  compositum  chlorini  et 
metalli  hoc  modo  transit  \  vel  cum  hoc  composi¬ 
tum  iterum  in  murias  convertitur,  proprietates 
quoque  harum  substantiarum  aliquatenus  mu¬ 
tari  expectaretur.  lies  tamen  non  ita  sese  ha¬ 
bet.  Potassae  murias  verum  a  calore  admoto 
haud  majorem  quam  alii  sales  mutationem  su¬ 
bit,  atque  aqua  iterum  adjecta  iis  similiter  in 
formam  pristinam  revertit.  Corpus  igitur  ex 
chlorino  et  potassio  constans,  atque  alterum  ex 
acido  muriatico  et  potassa  compositum,  haud  ma¬ 
gis,  quam  sal  siccus  ob  eodem  humido,  inter  se 
quod  ad  proprietates  discrepant.  De  muriati - 
bus  omnibus  aliis  eadem  dici  possunt.  Huic  a 
chemicis  doctrinam  Davianam  sequentibus  re¬ 
spondebitur,  quod  muriatis  in  compositum  chlo- 
rini  et  metalli  calore  admoto  conversi  an  pro¬ 
prietates  revera  mutantur  necne,  statui  non  po- 


( 


ET  OXYMURIATICI  CONSTITUTIONE.  49 

test,  quia  compositi  novi  proprietates  tentari 
nequeunt,  donec  id  in  aqua  solvitur,  ideoque 
iterum  in  murias  convertitur.  Hoc  tamen  il¬ 
lius,  quod  objicitur,  vim  non  aufert ;  nam  hoc 
compositum  atque  murias  verum  sunt  adeo  con¬ 
similia,  aut  potius  omnino  eadem,  ut  quo  tem¬ 
pore  corpus  quodvis  chlorini  et  metalli  esse  com¬ 
positum  cessat,  atque  murias  fit,  cognosci  ne¬ 
queat. 

Sententia  duplex  de  constitutione  acidi  oxy- 
muriaiici  et  experimenta  ei  oxy  genium  inesse 
ad  comprobandum  instituta  antea  fuerunt  ex¬ 
posita  :  cui  opinioni  analogia  favet  nunc  ex¬ 
quiramus. 

Gas  acidum  oxy  muriaticum  inflammationem 
sustinendi  facultate  pollet ;  corpora  enim  multa 
in  illud  projecta  sponte  inflammantur  et  ardent. 
Hanc  vim  ab  oxygenio  acidum  oxymuriaticum 
constituente  pendere  chemici  omnes  antea  cre¬ 
diderunt  ;  flammam  enim,  nisi  ab  oxygenio  cum 
inflammabilibus  coeunte,  orientem  nunquam 
observaverant;  et  nonnullis  talia  phaenomena 
huic  de  constitutione  acidi  oxymuriatici  opi- 

nioni  favere  etiam  nunc  forte  videantur.  Cui¬ 
que  tamen  his  rebus  animum  admoventi  cito 
patebit,  exempla  etiamsi  essent  nulla  corporum 
sine  oxygenio  praesenti  ardentium,  hinc  acido 
oxymuriatico  oxy genium  contineri  haud  fas  esse 
concludere.  Corpora  infiammabilia  quoniam 
sunt  permulta,  multa  quoque  fore  quibus  in¬ 
flammatio  sustineatur,  veritati  nequaquam  est 
absimile.  Nunc  equidem  satis  apud  chemicos 
compertum  est,  corpora  alia  praeter  oxy genium 
tali  modo  in  connubium  ruere,  ut  ex  iis  coeun¬ 
tibus  et  lux  et  calor  eliciantur.  Sulphur  cupro , 
ferro ,  zinco ,  stanno ,  potassio  vel  sodio  adjunc¬ 
tum,  aere  externo  penitus  excluso,  et  lucem 
et  calorem  emittit ;  et  phosphorus  potassio  vel 
sodio  coiens  eadem  phaenomena  ostendit  *.  In 
acido  igitur  oxymuriatico  aerio,  quamvis  corpora 
quaedam  flammam  concipiant,  ei  oxygenium 
inesse  nequaquam  abhinc  sequitur.  E  contra¬ 
rio,  quaedam  jam  comperta  fuerunt,  quibus  id, 
facultate  quadam  sibi  propria,  et  non  ab  oxyge - 

nio  pendenti,  inflammationem  sustinere,  mon¬ 
strari  videtur. 

Si  gas  acidum  oxymuriaticum ,  solum  quia  ei 
oxy  genium  inest,  flammam  sustineret,  oxy  genio 
aucto,  hanc  quoque  vim  augeri  oportet.  In 
euchlorino  autem,  secundum  rationem  Gallicam, 
acidum  muriaticum  multo  majori  copiae  oxy ge¬ 
nii  adjungi  existimatur,  quam  in  acido  oxy  mu¬ 
riatico  ;  in  illo  quoque  oxy  genium  in  statu  den¬ 
sato  existit,  pariter  ac  in  acido  oxymuriatico  ; 
et  denique  in  euchlorino ,  oxy  genium,  propter  co¬ 
piam  suam  auctam,  vi  minori,  quam  in  acido 
oxymuriatico ,  retineri  necesse  est.  Ab  eu¬ 
chlorino  igitur,  flammam  melius  quam  ab  acido 
oxymuriatico  sustineri  prorsus  expectandum 
est.  Res  tamen  longe  aliter  se  habet :  me¬ 
talla  omnia  in  gase  acido  oxymuriatico  sponte 
sua  ardentia  in  euchlorino ,  nisi  calor  adhibea¬ 
tur,  immutata  et  intacta  manent.  Calore  equi¬ 
dem  admoto  flamma  sequitur  ;  hoc  autem  haud 
accidit,  nisi  calor  ad  euchlorinum  in  gasa  acidum 
oxymuriaticum  atque  oxygenium  resolvendum 
sufficiat ;  quo  facto,  ut  in  his  gasihus  invicem 

mistis  metalla  accenduntur.  Chemici  autem, 
qui  opinionem  Gallicam  sequuntur,  cur  euchlori - 
nam  oxy  genium  ad  flammam  sustinendam  non 
daret,  dum  id  ab  acido  oxy  muriatico,  cui  par¬ 
cius  inest,  tam  facile  praebetur,  etiamsi  se  cau¬ 
sam  ostendere  non  posse  confiteantur,  hanc 
rem  tamen  suis  opinionibus  haud  tantum  re¬ 
pugnare,  quantum  primo  forte  intuitu  videatur, 
affirmant,  quia  exemplum  unum  aliud  huic  con¬ 
simile  repererunt.  In  oxy  do  nitroso  corpora 
accensa  ardent ;  sed  in  oxy  do  ni  trico,  quod  co¬ 
piam  majorem  oxy  genii  habet,  flamma  extin- 
guitur. 

Si  acidum  oxymuriaticum  ex  oxy  genio  atque 
acido  muriatico  constitui  credatur,  acidi  muria¬ 
tici  basis  ignota  corpus  simplex,  quod  nunquam 
nisi  oxygenio  adjunctum  invenitur,  perhibenda 
est.  Oxy  genii  copiae  minimae  acidum  muriati¬ 
cum,  majusculae  acidum  oxymuriaticum,  majori 
euchlorinum,  adhuc  majori  oxy  dum  alterum  chlo- 
rini,  et  maximae  acidum  chloricum  adjunctum 
constituit.  Composita  haec  omnia  acida  ap¬ 
pellanda  esse  satis  est  in  aperto ;  acidum  enim 

muriaticum ,  cui  oxy  genii  copia  minima  in  e  st, 
omnibus  acidorum  viribus  gradu  insigni  pollet* 
Hanc  tamen  doctrinam  haud  veritati  esse  simi¬ 
lem  minime  sane  negandum  est ;  nullum  enim, 
chemiae  scientia  tota,  plurium  acidis  duobus 
ex  oxy  genio  eidem  basi  adjuncto  nascentium 
exemplum  praebet.  Corpora  equidem  nonnul¬ 
la  cum  oxy  genio  sociata  composita  plura  effor- 
mant,  horum  autem  compositorum  duo  solum¬ 
modo  oxy  genii  abundantissima  sunt  acida  ;  cae- 
tera,  neque  propter  dotes  nec  constitutionem 
hoc  nomine  digna,  oxy  da  nominantur.  Haec 
tamen  hypo  thesis  longius  adhuc  a  verisimilitu¬ 
dine  abesse  videbitur,  si  ad  proprietates  sub¬ 
stantiarum,  quas  ex  oxygenio  et  basi  ignota 
acidi  muriatici  compositas  depingit,  animus  ad¬ 
hibeatur. 

Quando  oxygenium  basi  cuivis  adjunctum 
uno  acida  pluria  constituit,  haec  acida ,  pro  ra¬ 
tione  quantitatis  oxy  genii  quod  iis  continetur, 
vires  acidas  validiores  vel  debiliores  nunquam 
non  ostendunt.  Acidum ,  verbi  gratia,  sulphuri - 
cum  sulphuroso  fortius  est,  quia  illi  quam  huic 

oxy genium  copiosius  inest ;  et  pari  ratione,  phos- 
phoroso  phosphoricum ,  nitroso  nitricum  sunt  va¬ 
lidiora.  Huic  legi  quod  non  paret  acidum  nul¬ 
lum  est.  Acidum  ergo  muriaticum ,  acidum  oxy- 
muriaticum ,  euclilorinum ,  oxydum  alterum  clilo- 
rini  atque  acidum  chloricum  ordine,  quo  jam 
enumerabantur,  vires  acidas  magis  magisque 
potentes  exercere  oportet ;  quam  longe  autem 
hoc  a  vero  abest  vix  opus  est  ut  dicam.  Acida 
muriaticum  et  cldoricum  sola  viribus  acidorum 
gaudent,  etiamque  eorum  vires  acidae  inter  se- 
se  comparatae  nequaquam  cum  lege  supradicta 
concordant.  Acidum  muriaticum ,  quod  omnium 
compositorum  oxy genii  copiam  minimam  ha¬ 
bet,  acidum  est  fortius  quam  chloricum ,  cui  oxy- 
genium  est  copiosissimum.  Composita  tria  alia 
aciditate  prorsus  carent.  Euchlormum  equi¬ 
dem,  quod  ad  actionem  ejus  in  colores  planta¬ 
rum  attinet,  paululum  acidum  similare  dicitur. 
Ab  eo,  uti  a  chlorino ,  colores  plantarum  penitus 
delentur,  caeruleus  autem  evanescens  leni  ru¬ 
bore  tinctus  apparet.  Hanc  igitur  dotem  aci¬ 
dis  propriam  quodammodo  ostendit,  sed,  hac 

de  causa,  loco  inter  acida  nequaquam  dignum 
esse  videtur,  quia  omnibus  aliis  proprietatibus 
acidorum  omnino  est  expers.  Neque  habet  sa¬ 
porem  acidum,  neque  cum  ullo  alcaliy  aut  ter* 
ra ,  aut  oxydo  metalli  sociari  potest* 

Chemici ,  qui  opinionem  Gallicam  amplectun¬ 
tur,  quantum  haec  omnia  suae  sententiae  ob¬ 
stant  videntes,  exempla  alia  hisce  consimilia 
multa  cura  inter  acida  quaesiverunt ;  frustra 
autem,  nullum  acidum  enim  exemplum  his  ullo 
pacto  comparandum  praebet.  Ab  alcalibus 
tamen  quaedam  supradictis  quodammodo  simi, 
lia  phaenomena  nasci  hi  iidem  affirmant,  qui¬ 
bus  rite  perpensis,  horum  corporum  proprieta¬ 
tes  rationi  Gallicae  eorum  constitutionis  haud 
adeo  repugnare  videntur.  Potassium  et  sodium , 
cum  quadam  quantitate  oxy  genii  sociata,  potas * 
sam  et  sodam  formant ;  oxy  genii  autem  copiae 
majori  adjuncta,  composita  nullis  dotibus  alea • 
linis  gaudentia  constituunt.  Basis  ignota  acidi 
muriatici  ab  oxy  genio  adjecto  primum  addita 
tem  adepta  fuit,  dein  amisit,  et  denique  iterum 
recepit.  In  hoc  igitur  exemplo  mutatio  ex 

aliqua  parte  similis  efficitur ;  metallum  enim, 
oxy  genio  accepto,  ale  ali  fit,  copia  autem  oxy ge¬ 
nii  aucta  alcalinitatem  amittit. 

Haec  tamen  illius,  quod  objicitur,  nequaquam 
vim  auferunt ;  duo  enim  exempla  non  inter  se 
consimilia  esse  videntur.  Hi  chemici  responden¬ 
tes  manifeste  pro  concesso  sibi  assumpserunt, 
oxygenium  causam  esse  sive  rem  genetricem  et 
aciditatis  et  alcalinitatis  ;  haec  autem  est  hypo- 
thesis  admodum  dubia,  quae  nec  comprobata  fuit, 
nec  comprobari  potest.  Quando  acida  duo  ex 
oxy  genio )  eidem  basi  adjuncto,  nascuntur,  illud, 
cui  oxy  genii  copia  maxima  inest,  affinitates  vali¬ 
diores  quam  alterum  semper  exercet.  Huic 
legi,  a  nulla  hypothesi  pendenti,  sed  observatio¬ 
nibus  omnibus  ultra  dubium  stabilitae,  credere 
necesse  est,  seu  oxygenium  causam  esse  acidi¬ 
tatis  concedatur,  seu  non  ;  ideoque  acida  om¬ 
nia,  quae  reperiuntur,  hac  lege  astringi  expec- 
tantur.  In  alcalibus  lex  talis  nequaquam  repe- 
ritur }  e  contrario,  ex  alcalibus  tribus  cognitis, 
uni  oxy  genii  nihil  omnino  inest,  et  nullum  est 
exemplum  alcalinitatis  ab  oxygenio  addito  auc- 

tac.  Etiamsi  igitur  potas  sii  et  sodii  peroxyda 
vires  alcalinas  non  ostendant,  quoniam  hoc  nulli 
legi  est  contrarium,  exemplo  disputato,  quod 
legi  firmatae  repugnat,  comparari  nequit. 

Si  chlorini  et  substantiarum,  quas  id  oxygenio 
et  hydro  genio  adjunctum  constituit,  proprietates 
ita  sententiae  Davianae  faveant ;  vis  earum  ad 
hanc  opinionem  firmandam  auctior  fiet,  si  iodini 
ej usque  compositorum  dotes  quoque  contemple¬ 
mur. 

. 

lodinum  est  corpus  nuper  Galliae  chemicis 
inventum,  quod  miris  modis  acido  oxymuriatico 
consimile  est.  Acida  duo  omnino  discreta,  oxy  ge¬ 
nio  unum,  kydrogeniocpiQ  alterum,  adjunctum  for¬ 
mat  ;  quorum  illud  acidum  iodicum ,  hoc  hydrio - 
dicum  nominatur.  Horum  tamen  phaenomeno¬ 
rum ,  aliorum  que  omnium,  quae  haec  substantia 
corporibus  aliis  coiens  ostendit,  prout  iodinum 
corpus  simplex  vel  compositum  perhibeatur, 
ratio  duplex  reddi  potest.  Si  ratio  Gallica  de  aci¬ 
do  oxymuriatico  anteferatur,  idque  ex  oxygenio 
acidoque  muriatico  constitui  credatur,  iodinum 
ex  oxygenio  atque  acido  hydriodico  constare  pari 

ratione  perhibendum  est.  Hanc  secundum 
sententiam  acidi  hydriodici  basis  ignota,  ut  acidi 
basis  muriatici ,  corpus  est  simplex,  quod  nun¬ 
quam  adhuc  ab  oxy genio  disjunctum  fuit,  cum 
eo  autem  sociatum  composita  complura  gignit. 

Haec  phaenomena  opinioni  Davianae  haud 
parum  favere  satis  patet,  et  quia,  praeter  exem¬ 
plum  jam  a  chlorino  ej usque  compositis  praebi¬ 
tum,  aliud  rationi  Gallicae  pariter  repugnans 
ostendunt,  et  quia  haec  duo  exempla  adeo  in¬ 
ter  sese  sunt  consimilia.  Corpora  haec  eadem 
sententiae  Davianae  convenienter  ordinata  nunc 
lustremus. 

Si  chlorinum  elementorum  in  ordinem  acci¬ 
piatur,  una  cum  iodino  atque  sulphure  ponendum 
est ;  et  hisce  corporibus  simillimum  esse  re- 
perietur. 

Horum  trium  ab  utroque  phaenomena  inflam¬ 
mationis  interdum  nascuntur :  quando  enim  cum 
substantiis  quibusdam  aliis,  oxy  genio  penitus  ex¬ 
cluso,  sociantur,  et  lux  et  calor  emittuntur.  In 
chlorino  corpora  plurima  ardere  diu  apud  chemi- 
cos  compertum  fuit;  e  sulphure  atque  cupro , 

ferro ,  zinco ,  stanno ,  potas  sio  vel  socfto  coeunti¬ 
bus,  lucem  et  calorem  evolvi,  satis  etiam  norunt; 
et  ab  iodino  se  cum  potassio  vel  phosphoro  soci¬ 
ante  eadem  phaenomena  nasci  experimenta  nu¬ 
pera  Lussaciana  monstraverunt. 

Chlorinum ,  iodinum  et  sulphur ,  quod  ad  actio¬ 
nem  eorum  in  colores  plantarum  attinet,  etiam 
inter  se  mira  similitudine  sociantur.  A  chlorino 
hos  colores  penitus  deleri  satis  apud  omnes  cog¬ 
noscitur  ;  et  iodino  vim  prorsus  eandem,  etiamsi 
debiliorem,  inesse,  chemici  omnes  inter  se  con¬ 
sentientes  dicunt.  Acida  etiam  ex  chlorino  atque 
iodino  cum  oxy genio  sociatis  orientia  eadem  fa¬ 
cultate  pollent.  In  chlorino  igitur  vis  delendi  co¬ 
lores  est  fortissima,  in  iodino  iit  debilior,  et  in 
sidphure  fere  prorsus  evanescit.  Sulphur  ipsum 
in  colores  mutandos  nil  valet ;  neque  equidem 
in  aqua  solvitur,  neque  formam  aeriam  induendi 
est  potens,  ideoque  ad  colores  plantarum,  ut 
chlorinum  vel  iodinum ,  admoveri  nequit.  Sul¬ 
phur  autem,  oxygenii  pauxillo  accepto,  acidum 
sulphurosum  iit,  cui  colores  expositi  non,  uti 
ab  aliis  acidis  admotis,  rubescunt,  sed,  quasi  ab 

acidis  ex  oxygenio  atque  chlorino  vel  iodino  inter 
se  consociatis  nascentibus,  penitus  delentur. 

Haec  tria  corpora,  cum  principiis  aquae  dum 
sociantur,  consimilitudinem  inter  sese  adhuc 
conservant ;  utrumque  enim  acida  duo,  cum 
hydrogenio  unum,  cumque  oxygenio  alterum, 
sociatum  praebet.  Chlorinum  hydrogenio  acidum 
muriaticum ,  et  oxygenio  chloricum ,  iodinum  hy¬ 
drogenio  acidum  hydriodicum ,  et  oxygenio  iodi - 
cum,  atque  sulphur  hydrogenio  acidum  hydro - 
sulphuricum  vel  hydro  genium  sulphuratum ,  et 
oxygenio  acidum  sulphuricum ,  adjuncta  gignunt. 
Haec  acida  ita  constitui  Lussacus  notavit,  ut 
quo  illa,  quibus  hydrogenium  inest,  arctius,  eo 
illa,  quibus  oxy genium  continetur,  elementa  sua 
laxius  invicem  consociata  habent ;  aut,  ut  alias 
loquar,  quo  vel  chlorinum  vel  iodinum  vel  sul¬ 
phur  in  hydrogenium  affinitatem  validiorem,  eo 
in  oxygenium  debiliorem  exercet.  Sulphur 
igitur  ab  iodino ,  iodmumqne  a  chlorino ,  oxyge¬ 
nium  abripiunt  >  ex  altera  autem  parte,  chlori¬ 
num  ab  iodino ,  iodmumqne  a  sulphure ,  hydro¬ 
genium  auferunt.  Haec  acida  denique  vires 

acidas  magis  magisque  potentes  pro  ratione  vis 
harum  affinitatum  ostendunt.  Quoniam  chlo - 
rinum ,  iodinum  atque  sulphur  ordine,  quo  nunc 
enumerabantur,  hydrogenium  attrahunt,  ex  tri¬ 
bus  acidis ,  quae  ex  iis  atque  hydrogenio  coeun¬ 
tibus  nascuntur,  muriaticum  est  fortissimum, 
et  hydro  sulphur  icum  est  debilissimum  \  et  quo¬ 
niam  haec  corpora  oocygenium  ordine  contrario 
attrahunt,  sulphuricum  est  acidum  potentissi- 
mum,  dum  acidum  chloricum  affinitates  debiles 
exercet.  Hinc  quoque,  quodcunque  horum 
trium  corporum  hydrogenio  adjunctum  aci¬ 
dum  debile  constituit,  idem  oocygenio  nuptum 
acidum  dat  potentissiinum.  Acidum  ergo  hy¬ 
dro  sulphur  icum  est  perdebile,  sed  sulphuricum 
vires  validissimas  ostendit ;  acidum  contra  mu¬ 
riaticum  est  potentissimum,  dum  chloricum  af¬ 
finitates  parum  validas  exercet ;  et  denique 
iodinum ,  quod  locum  habet  medium  inter  chlo- 
rinum  atque  sulphur ,  seu  hydrogenio  seu  oocy¬ 
genio  adjunctum,  acidum  viribus  mediis  pollens 
constituit. 

Euchlorinum  et  oocydum  alterum  chlorini  nui- 

las  vires  acidas  ostendere,  huic  rationi  non  re¬ 
pugnat,  sed  prorsus  convenit.  Chlorini  et  oxy - 
genii  sunt  composita,  quorum  neutri  sat  oxy- 
genii  ad  acidum  constituendum  inest ;  oxy  dis 
igitur  nitroso  atque  nitrico  comparari  possunt. 

Quamvis  chlorinum  iodino  atque  sulphuri  uni¬ 
cis  adhuc  comparatum  fuerit,  nequaquam  ta¬ 
men  his  solis  est  simile.  Nitrogenium  quoque 
et  oxygenio  et  hydrogenio  connubium  init,  et 
corpora  hinc  nascentia,  atque  composita  supra- 
dicta  inter  se  sunt  consimilia.  Nitrogenium 
oxygenii  cum  parvis  quibusdam  quantitatibus 
sociatum,  oxyda  nitrosum  et  nitricum ,  oxydis 
chlorini  jam  dictis  similia,  praebet ;  oxygenio 
aucto,  acidum  nitrosum  sulphuroso  comparan¬ 
dum  nascitur  ;  et  oxygenii  copiae  maximae  ad¬ 
junctum,  acidum  nitricum  constituit,  quod  aci¬ 
da  chloricum  et  iodicum  similat,  non  solum  quia 
hisce  similiter  facillime  in  elementa  resolvitur, 
verum  etiam  quia  mensura  una  nitrogenii  cum 
mensuris  duabus  et  semisse  oxygenii  acidum 
ad  nitricum  constituendum  jungitur,  itidem  ac 
mensura  una  chlorini  vel  iodini  cum  mensuris 

duabus  et  semisse  oxy genii  ad  acida  chioricum 
vel  iodicum  formanda  sociatur.  Nitrogenium 
denique  hydrogenio  et  aliquantulo  carbonii  ad¬ 
junctum  acidum  prussicum ,  muriatico  et  hydrio - 
dico  quod  ad  constitutionem  haud  absimile, 
praebet. 

Similitudines  quamvis  pauciores  inter  chlori - 
num  et  carbonium  et  phosphorum  et  corpora 
quaedam  alia  facillime  monstrari  possent,  hanc 
rem  autem  ulterius  prosequi  supervacaneum 
foret.  Chlorinum  nulla  similitudine  cum  ullo 
corpore  cui  oxygenium  inest,  sociari,  sed  ele¬ 
mentis  illis,  inter  quae  ab  hypothesi  Daviana 
ponitur,  esse  simillimum,  ex  supradictis  satis 
patet. 

De  phaenomenis ,  quae  ex  acido  oxymuriatico 
atque  corporibus  aliis  coeuntibus  nascuntur, 
nunc  dissereretur ;  de  iis  tamen,  experimenta 
Daviana  inter  enarranda,  adeo  fuse  antea  dis¬ 
putatum  fuit,  ut  hanc  rem  rursus  aggredi 
vix  opus  esse  videtur.  Horum  phaenomeno¬ 
rum  rationem  per  doctrinam  Davianam  facile 
et  simpliciter  reddi,  eorum  autem  interpreta- 

tiones  non  solum  minus  simplices,  verum  etiam 
imperfectas,  ab  altera  sententia  tradi,  ex  rebus 
tunc  prolatis  manifeste  apparuit.  Vhaenomena 
tamen  adhuc  sunt  perpauca  haud  antea  enar¬ 
rata  ;  quae  tamen  non  ideo  notatu  indigna  vi¬ 
dentur. 

Si  per  mensuras  aequales  gasis  acidi  oxy muria¬ 
tici  et  gasis  hydrogenii ,  penitus  exsiccatas  et  in¬ 
vicem  commistas,  fulmen  electricum  trajiciatur, 
fragor  fit,  et  gas  muriaticum  gasibus  usurpatis 
magnitudine  aequale  conficitur.  Hoc  in  expe¬ 
rimento  acidum  muriaticum  per  synthesin  nas¬ 
ci  Onuphrius  D avius  Eques  credit  \  cliemici  au¬ 
tem,  qui  opinionem  Gallicam  amplectuntur, 
hydro  genium  usurpatum  oxy genio  acidi  oxy - 
muriatici  adjunctum  aquam,  statim  ab  acido 
muriatico  in  formam  aeriam  transeunte  corri¬ 
piendam,  constituere'  existimant.  Hoc  saltem 
in  exemplo  hypothesis  Daviana ,  quam  altera, 
interpretationem  certe  simpliciorem  praebet. 
Gasa  hydrogenium  et  chlorinum  evanescunt,  et 
gas  muriaticum  eorum  in  loco  reperitur :  hoc 
igitur  ex  illis  coeuntibus  nasci  dicere  explica- 

tio  est,  qua  nil  simplicius  concipi  potest.  Hu¬ 
jus  autem  experimenti  'phaenomena ,  ut  Ho- 
pius  in  suis  praelectionibus  notavit,  opinioni 
Gallicae,  non  Davianae ,  nihilosecius  favere  vi¬ 
dentur.  Corpora  fere  omnia  chemice  coeuntia 
densantur,  vel  in  spatium  minus,  quam  antea, 
sese  contrahunt ;  hoc  autem  in  experimento 
gasum  Morini  et  hydrogenii ,  priusquam  explo¬ 
duntur,  ac  gasis  muriatici ,  quod  ex  iis  invi¬ 
cem  consociatis  conficitur,  moles  est  eadem, 
Haec  praeterea  res  sententiae  Gallicae  nil  re¬ 
pugnat  ;  secundum  hanc  enim,  quo  oxy genium 
et  hydrogenium  aquam  formantia  densari  cre¬ 
duntur,  eo  acidum  muriaticum  a  connubio  cum 
oxygenio  exiens  sese  expandere  existimatur. 

Hoc  tamen  opinioni  Davianae  vix  objicien¬ 
dum  videtur  ;  quia  in  scientia  chemica  exempla 
alia  substantiarum,  mole  earum  non  densata, 
chemice  coeuntium,  nequaquam  desunt.  Sales 
non  pauci  cum  aqua  solutiones  praebent,  qua¬ 
rum  densitas  haud  mediam  inter  densitatem 
salis  atque  aquae  exsuperat ;  potassium  sodio9 

et  aurum  cupro,  ferro  vel  stanno,  adjuncta,  com¬ 
posita  suis  elementis  non  solum  non  densiora, 
imo  vero  rariora  constituunt  $  et  gasis  oxy - 
di  nitrici  elementa,  etiamsi  inter  se  chemice  con¬ 
juncta,  in  statu  haud  densato  existunt ;  hujus 
enim  gasis  mensurae  duae  in  nitrogenium  et 
oxygenium  resolutae  mensuram  tantum  unam 
utriusque  praebent.  Adhuc  equidem  dici  po¬ 
test  haec  omnia  corpora  per  affinitates  debiles 
conjungi ;  dum  hydro  genium,  apud  Onuphrium 
Davium  Equitem,  chlorinum  valide  sibi  attra¬ 
here  existimatur.  Quoniam  autem  densatio 
nexum  chemicum  non  semper  comitatur,  et  quo¬ 
niam,  quando  corporum  inter  coeundum  den¬ 
satio  revera  fit,  incrementum  densitatis  ratio¬ 
nem  vis  affinitatis ,  qua  ea  inter  se  consociantur, 
nequaquam  sequitur  ;  corpora  et  per  affinitates 
debiles  et  per  validiores  sine  densatione  invi¬ 
cem  conjungi,  manifeste  nihilo  adhuc  de  his 
rebus  patefacto  est  contrarium. 

Si  gasa  chlorinum  atque  iodinum  simul  mis¬ 
ceantur,  ea  facile  coire,  atque  ex  iis  inter  se 
conjunctis  acidum  novum  sui  generis  nasci 

Lussacus  monstravit.  Secundum  opinionem 
Gallicam,  et  chlorinum  et  iodinum  substantiae 
cujusdam  ignotae  atque  oxy  genii  sunt  compo¬ 
sita,  neutri  quorum  oxy  genium  ulla  aciditatis 
signa  impertit ;  haec  tamen  composita  invicem 
consociata  corpus  viribus  omnibus  acidorum 
pollens  constituunt.  Quantum  hoc  analogiae  re¬ 
pugnat,  primo  intuitu  satis  patet ;  nullum  ex¬ 
emplum,  cui  hoc  comparari  potest,  in  tota  che¬ 
mia  reperitur.  Doctrina  autem  Daviana  ac¬ 
cepta,  angustiae  evanescunt ;  chlorinum  et  iodi¬ 
num  elementa  sunt,  ex  utroque  quorum  acida 
nonnulla  oriuntur,  ex  his  igitur  coeuntibus  aci¬ 
dum  nasci  prorsus  expectandum  est. 

Haec  igitur  sunt  omnia  de  hac  lite  ab  analo¬ 
gia  nascentia,  quae  mihi  ad  animum  cucurre¬ 
runt  :  priusquam  tamen  ad  exitum  pervenia¬ 
tur,  de  quibusdam  a  Professore  Berzelio  et  ab 
Hendersono  contra  opinionem  Davianam  pro¬ 
latis  breviter  disserendum  est. 

Berzelius  sententiam  Davianam ,  rationem¬ 
que  Daltonianam  inter  se  conciliari  non  posse, 
quaedam  ad  probandum  protulit.  Hypotheseos 

hujusce  perpulchrae,  quae  jamdudum  auctorem 
suum  tam  insigniter  illustravit,  et  chemiam  ad 
locum  adeo  praeclarum  inter  scientias  cito  pro¬ 
vectura  videtur,  principia  explicare,  utcunque 
breviter,  proposito  nostro  prorsus  esset  alie¬ 
num.  A  chemicis  viam,  quam  Daltonus  mon¬ 
stravit,  sequentibus,  leges  quasdam,  quibus  cor¬ 
pora  inter  coeundum  obediunt,  cognitas  esse 
scire  sufficiat.  Harum  legum  unam  de  aqua 
salium  chrystallis  propria  Berzelius  patefecit, 
multisque  firmavit  experimentis.  Quando  sali 
cuilibet  aqua  inest,  semper  esse  tantam  affir¬ 
mat,  ut  ejus  oxy genium  oxy  genio ,  quod  in  basi 
salis  continetur,  aut  sit  aequale,  aut  illius  sit 
numero  ab  integro  multiplex  vel  submultiplex . 
Ferri,  exempli  gratia,  atque  cupri  subsulphata 
ita  constituuntur,  ut  aquae  eorum  chrystallis 
propriae  tantum  oxygenii  inest,  quantum  in 
oxydis  bases  salium  formantibus  continetur. 
Huic  legi  submurias  cupri  subjiciendo,  inter 
eam  atque  opinionem  Flavianam  se  discrepan¬ 
tiam  reperisse,  propter  quam  alterutra  parum 
credenda  est,  Berzelius  censet. 

Cupri  muriati  aleati  causticum  adjectum,  oxy- 
dum  ne  omne  praecipitetur  cura  adhibita,  prae¬ 
cipitatum  demittit,  quod  diligenter  elotum  et  ex¬ 
siccatum  cupri  est  submurias.  Hoc  sale  in  acida 
nitrico  soluto,  acidoqpe  muriatico  ope  nitratis 
argenti  praecipitato,  tantum  muriatis  argenti 
conficitur,  quantum  partes  12.1  acidi  muriatici 
partibus  100  submuriatis  cupri  subesse  mon¬ 
strat.  Liquor  super  hydrargyrum  digestus,  ut 
argentum  superfluum  amoveatur,  in  crucibulo 
platini  vaporatione  siccatus,  atque,  donec  et  hy- 
drargyrus  et  acidum  avolaverint,  calori  rubro 
expositus,  partes  72  oxydi  cupri  praebet.  Ex 
100  partibus  igitur  submuriatis  cupri  basis  et 
acidum  partes  84.1  formant.  Partes  15.9  amis¬ 
sas  esse  aquam  chrystallis  propriam  necesse  est. 
Sed  partibus  72  oxydi  cupri  partes  14.87  oxy ge¬ 
nii  inesse,  atque  in  partibus  15.9  aquae  partes 
14.32  oxy  genii  contineri  compertum  est ;  cupri 
ergo  in  submuriate,  pariter  ac  in  subsulphate ,  tan¬ 
tum  oxygenii  in  aqua,  quantum  in  oxydo  com 
tinetur. 

Haec  autem  dum  corpora,  eorum  de  consti- 

tutione  sententia  Gallica  habita*  adeo  apte  in¬ 
ter  se  consentiunt,  si  opinionibus  credatur  Da- 
vianis ,  hunc  consensum  conservari  posse  Berze- 
pius  negat ;  nam  secundum  hanc  doctrinam 
ab  aqua  chrystallis  propria,  quae  sali  inest,  pari¬ 
tem  quartam  abstrahi,  inque  elementa  resol¬ 
vi  necesse  est,  ut  cupro  oxy  genium  et  chlorina 
hydrogenium  praebeantur.  Aqua  igitur  chrys¬ 
tallis  suhmuriatis  cupri  propria  oxy  genium  quar¬ 
ta  parte  minus,  quam  oxydo  basin  salis  consti¬ 
tuenti  inest,  continebit.  Haec  autem  ratio 
legi  supradictae  repugnat  *. 

Hanc  tamen  ratiocinationem  ab  opinionibus 
Dmianis  vix  intellectis  prorsus  pendere,  cui¬ 
que  his  rebus  animum  admoventi  cito  patebit. 
Haec  omnia  neutri  hypothesi  favere  possunt, 
quia  corpus,  quod  Berzelius  examini  subjecit, 
haud  e  cupro  et  chlorino ,  sed  ex  acido  muriatico , 
oxydo  cupri  et  aqua  constituum  fuit.  In  hoc 
composito  cldorinum  hydrogenio  et  cuprum  oxy - 
genio  jam  adjuncta  fuerunt ;  aqua  igitur  chrys¬ 
tallis  propria  resoluta,  ut  illi  hydrogenium  at- 

*  Thomson’s  Annals  of  Phil.  ii.  257,  and  yi.  48, 

que  huic  oxy genium  praeberentur,  nihil  opus 
fuit.  Si  hic  sal  a  muriate  in  chlorini  et  cupri 
compositum  revera  mutari  fingatur,  lege  Ber- 
Zeliana  astringi  manifeste  nequit,  ei  enim  ne¬ 
que  aqua  neque  oxy genium  tunc  inessent. 

His  exploratis,  nihil  jam  disserendum  restat 
praeter  res  ab  Hendersono  prolatas #,  quas 
tamen  libellus  noster,  jam  satis  superque  am¬ 
plus,  complecti  non  potest.  Neque  equidem 
hae  .disquisitionem  longam  postulare  videntur, 
quoniam  omnibus  eadem  objici  possunt.  In 
omni  exemplo  Hendersonis  sine  dubio  ana - 
lyses  optimas,  quas  chemici  adhuc  tradiderunt, 
usurpavit.  Propter  has  autem  interdum  de¬ 
ficientes,  interdum  manifeste  inaccuratas,  et 
saepissime  de  eadem  re  late  inter  se  discre¬ 
pantes,  quodcunque  ex  iis  computando  coi* 
ligitur,  esse  prorsus  ambiguum  et  dubitandum 
necesse  est.  Auctor  igitur  ipse  suis  com¬ 
putationibus  parum  fidei  propter  has  causas 
imponendum  esse  candidus  agnovit ;  et  cui¬ 
que  quidem  eas  perlegenti  cito  manifestum 


•  Thomson’ s  Annuis  of  Phil.  ii.  I?,  e«  seq. 

erit,  tali  ab  indagatione  quam  aliquid  vel  cer¬ 
tum  vel  fiducia  dignum  colligi  possit,  substan¬ 
tias  in  elementa  resolvendi  ad  peritiam,  qua 
hodie  longe  absunt,  chemicis  prius  esse  perve¬ 
niendum. 


DEDUCENDA. 

Experimentis  omnibus  a  chemicis  ad  has  li¬ 
tes  dirimendas  institutis,  et  analogiis  utrique 
sententiae  faventibus  jam  perpensis,  inter  duas 
hypotheses  dijudicare  nunc  denique  progre¬ 
diendum  est.  Propositi  nostri  haec  certissime 
pars  est  difficillima,  atque  mihi  his  rebus  impe¬ 
rito  hic  calamum  abjicere,  aliisque  peritioribus 
haec  perobscura  statuenda  relinquere,  optimum 
fortasse  foret.  Quoniam  autem  nullus  morta¬ 
lium  res  disputatas  in  scientia  cognoscere  et 
perscrutari,  mentemque  nullam  ad  opinionem 
proclivem  tenere  potest,  in  hac  parte  thema- 

tis,  quod  mihi  proposui,  haerens  animum  equi¬ 
dem  celarem,  judicium  autem  sustinere  noli 
possem.  Omnia  igitur  utrique  opinioni  vel 
faventia  vel  obstantia,  quam  brevissime  percur¬ 
ram,  atque  ex  iis  inter  se  comparatis,  quaenam 
sit  probabilior  colligere  aggrediar. 

Res,  quibus  hypothesis  Gallica  praecipue  ni¬ 
titur,  sunt  sequentes, 

i.  Quoniam  acidum  muriaticum  acida  alia, 
quae  ex  oxy genio  cum  variis  elementis  sociato 
constant,  quod  ad  proprietates  absolute  refert, 
id  quoque  ex  oxy genio  et  basi  quadam,  etiamsi 
ignota,  constitui  concluditur. 

ii.  Acidum  muriaticum  alcalihus ,  terris  oxydis- 
que  metallorum  cum  iisdem  phaenomenis  ac 
acida  alia  jungitur,  et  haec  phaenomena  in  eo¬ 
dem  modo  Simplici  per  opinionem  Gallicam 
explicantur ;  sed  secundum  rationem  Dcevia- 
nam9  quando  acidum  muriaticum  vel  cum  his 
basibus  sociatur  vel  ab  iis  disjungitur,  mutatio¬ 
nes  quaedam  multiplices  evenire  existimantur, 
quas  nulla  alia  acida  ostendunt. 

iii.  Dotes  muriatum  dotibus  aliorum  salium 

compositorum  sunt  similes,  ideoque  cum  senten¬ 
tia  Gallica  de  constitutione  murtatum  prorsus 
consentiunt ;  sed  nequaquam  tales  sunt,  quales 
hisce  corporibus  inesse  expectarentur,  si,  opi¬ 
nione  altera  accepta,  ex  chlorino  et  metallis 
constitui  credantur. 

Res  quae,  ex  altera  parte,  rationi  Davianae 
favent,  hae  sunt. 

i.  Quoniam  chemici  acidum  oxymuriaticum  in 
corpora  alia  seipso  simpliciora  resolvere  adhuc 
semper  frustra  tentaverint,  illud  impraesentia¬ 
rum  inter  elementa  locare  oportet. 

ii.  Acidum  oxymuriaticum  nulla  similitudine 
cum  julla  classe  substantiarum  sociatur,  quibus 
oxy genium  continetur ;  sed  elementa  illa,  inter 
quae  ab  hypoihesi  Daviana  ponitur,  arctissime 
refert. 

in.  Phaenomena ,  quae  ab  acido  oxymuriatico 
et  unaquaque  substantiarum  simplicium  inter 
se  coeuntibus  nascuntur,  per  rationem  Davia - 
nam  facile  et  simpliciter  explicantur;  eorum 
autem  interpretationes  multiplices  et  mancas 
hypothesis  altera  tradit.  Praecipue,  si  opi- 

nioni  Davianae  credatur,  dotes  substantiarum 
ex  acido  oocymuriatico  elementis  aquae  adjunc¬ 
to  orientium,  dotibus  aliorum  corporum  compa¬ 
ratae,  ordinem  perpulchrum  ostendunt;  dum, 
doctrina  altera  accepta,  composita  haec  eadem 
proprietatibus  suae  constitutioni  prorsus  repug¬ 
nantibus  gaudent. 

iv.  lodinum  inventum  haec  omnia  admodum 
firmavit ;  illud  enim  'phaenomena  antea  in  chlo- 
rino  observata  et  rationi  Gallicae  male  faventia 
fere  omnia  iterum  ostendit. 

v.  Gasi  muriatico  sicco  aquae  copiam  qua¬ 
dranti  illius  ponderis  aequalem  sernper  inesse, 
opinionem  sane  creditu  difficilem,  ab  hyppthesi 
Daviana ,  ut  ab  altera  non  ad  credendum  cogi¬ 
mur. 

Haec  igitur  sunt  omnia,  quae  utrique  senten¬ 
tiae  vel  faveant  vel  obstent.  Mihi  illa  inter  se 
comparanti  rationi  Davianae  faventia  maximi 
momenti  videntur ;  haec  ergo  doctrina,  me 
judice,  est  alteri  anteponenda. 

